Δύο αμείλικτα ερωτήματα γα την ελληνική δικαιοσύνη : Ανιχνεύσεις\n27/11/16\t| 0\tσχόλια\t| 0\tαπαντήσεις\t| 930 εμφανίσεις\nΓ. Βοσκόπουλος, Αναπλ. Καθηγητής, Τμήμα ΔΕΣ, ΠΑΜΑΚ π. πρόεδρος τμήματος ΔΕΣ (09/2013-06/2016)\nΔιευθ. ΠΜΣ στις Ευρωπαϊκές Πολιτικές Νεολαίας, Εκπαίδευσης και Πολιτισμού Published: Sunday, 27 November 2016\nΈχω επισημάνει στο παρελθόν με έμφαση ότι ο ρόλος του δικαστικού λειτουργού είναι ο πλέον καθοριστικός για το σεβασμό του Συντάγματος, της δημοκρατίας, της λειτουργίας των θεσμών, την προάσπιση του δημόσιου συμφέροντος και των ατομικών ελευθεριών. Αν δεν λειτουργεί αυτός ο πυλώνας τότε ο Δήμος ως οργανωτική δομή και ο εσωτερικός Λεβιάθαν που εξασφαλίζει τη λειτουργία του πολιτεύματος δεν παρέχει προστασία στον πολίτη. Αυτό είναι ιδιαίτερα σημαντικό όταν στοχοποιούνται δημόσιοι λειτουργοί.\nΤο Σεπτέμβριο του 2015 οι πρυτανικές αρχές κατέθεσαν μηνυτήρια αναφορά με την οποία ζήτησαν τη δικαστική διερεύνηση περιστατικών που κατήγγειλα. Πιο συγκεκριμένα ζητήθηκε συνδρομή για την εύρεση «κοριού» στο γραφείο μου καθώς και διερεύνηση της ιδιωτικότητας του ακαδημαϊκού μου χώρου.\nΤο περιστατικό έλαβε δημοσιότητα και προκάλεσε αίσθηση σε επίπεδο κοινής γνώμης με το σύνολο σχεδόν τότε των συναδέλφων να εκφράζει τη συμπαράσταση του στο πρόσωπο μου.\nΤο περιστατικό έχει ιδιαίτερη σημασία, καθώς ο θεσμικός μου ρόλος από τον Σεπτέμβρη του 2013 ως προέδρου του Τμήματος ΔΕΣ μου επέβαλλε τη λήψη αποφάσεων που όφειλαν να ακολουθήσουν κανόνες. Επιπλέον καταγγέλθηκαν περιστατικά συστηματικής παραβίασης του γραφείου μου στο πανεπιστήμιο. Δεν υπήρχε καμία αμφιβολία ότι άγνωστοι εισέρχονταν εκεί κατά βούληση χωρίς να υπάρχουν εμφανή ίχνη παραβίασης. Οι λόγοι άγνωστοι ή μήπως γνωστοί; Τα περιστατικά είχα καταγγείλει θεσμικά με έγγραφα μου στις πρυτανικές αρχές.\nΕκτοτε η ελληνική δικαιοσύνη δεν έχει αποφανθεί για το περιστατικό. Διαδικαστικά καταγράφηκαν σημαντικά κενά που προκαλούν τουλάχιστον απορία.\nΕν πρώτης δεν έλαβα ποτέ επίσημη απάντηση από την ελληνική δικαιοσύνη σχετικά με το «εύρημα». Μόνο μία ανεπίσημη ενημέρωση από στόματος ανώτατου στελέχους της κρατικής ασφάλειας σύμφωνα με τον οποίο «δεν είναι τίποτα».\nΔεύτερον, δεν κλήθηκε μέχρι σήμερα να καταθέσει ο αυτόπτης μάρτυρας εύρεσης του «ευρήματος». Και αυτό δημιουργεί αναπάντητα και εύλογα ερωτηματικά. Λάθος, ολιγωρία ή κάτι άλλο; Για πιο λόγο δεν έχει κληθεί 20 μήνες μετά να καταθέσει;\nΣτη συνέχεια προχώρησα στην κατάθεση μήνυσης (δεύτερη μετά από αυτή των πρυτανικών αρχών το Σεπτέμβριο του 2015) στις αρχές Αυγούστου του 2016. Σε αυτή ζητούσα να διερευνηθεί η πολυετής παρακολούθηση των τηλεφωνικών συνδιαλέξεων μου, πάσης φύσεως υποκλοπές, παραβίαση προσωπικών δεδομένων, λογαριασμών κοινωνικής δικτύωσης και άλλες αξιόποινες πράξεις.\nΑυτό έγινε μετά από προσωπική ενημέρωση της Προϊσταμένης της Εισαγγελίας Πρωτοδικών Θεσσαλονίκης (καλοκαίρι 2016) και αφού επί μήνες είχα απευθυνθεί με συστημένες επιστολές στην ηγεσία της ελληνικής δικαιοσύνης (Πρόεδρο Αρείου Πάγου, Εισαγγελέα Αρείου Πάγου, αρμόδιους Υπουργούς, αρχηγούς κομμάτων) χωρίς να λάβω καμία απάντηση.\nΣτην περίπτωση της Εισαγγελίας Πρωτοδικών Θεσσαλονίκης έλαβα την διαβεβαίωση ότι το ζήτημα μου θα ανατεθεί «σε έμπειρο δικαστικό λειτουργό». Ζήτησα μάλιστα να επιληφθεί άμεσα του ζητήματος μου, αφού είχα γίνει στόχος πολλαπλών κέντρων.\nΖήτησα την αρωγή και προστασία της ελληνικής δικαιοσύνης και την άμεση παρέμβαση της χωρίς ωστόσο να εισακουστώ. Από τις αρχές Αυγούστου όταν και κατατέθηκε η μήνυση μου καμία ενέργεια δεν έγινε με αποτέλεσμα στις 16 Νοέμβρη 2016 με φαξ στην κ. Προϊσταμένη της Εισαγγελίας Πρωτοδικών Θεσσαλονίκης να ζητήσω την άμεση παρέμβαση της επισημαίνοντας την αναγκαιότητα άμεσης εμπλοκής της δικαιοσύνης.\nΌλο αυτό το διάστημα έγινα δέκτης πιέσεων για μία σειρά ζητημάτων που αφορούν ζητήματα διαφάνειας και επιλογών σε επίπεδο τμήματος, ενώ μου ζητήθηκε επιτακτικά να λάβω εκπαιδευτική άδεια και να αποχωρήσω από το τμήμα! Μάλιστα στην τελευταία συνέλευση έγινε προσπάθεια να εκπαραθυρωθώ από την επιτροπή διεξαγωγής των κατατακτηρίων εξετάσεων του τμήματος, γεγονός που μου προκάλεσε εντύπωση. Αυτό καθώς ένα από τα εξεταστέα μαθήματα είναι μάθημα που διδάσκω αποκλειστικά ο ίδιος και έχω τη μεγαλύτερη συνάφεια με το αντικείμενο. Τελικά αυτό απετράπη.\nΤα παραπάνω περιστατικά καταδεικνύουν μία ολιγωρία από πλευράς ελληνικής δικαιοσύνης και προκαλούν εντύπωση. Στις επόμενες μέρες θα ζητήσω με νέα επιστολή μου την παρέμβαση της δικαιοσύνης προκειμένου να διερευνηθεί το ζήτημα των υποκλοπών των συνδιαλέξεων μου και των άλλων παράνομων πράξεων που έχω καταγγείλει.\nΗ προστασία ενός δημόσιου λειτουργού αποτελεί ή οφείλει να αποτελεί προτεραιότητα κάθε ευνομούμενης πολιτείας. Αυτή την καταστατική και συνταγματική υποχρέωση δεν έχει τηρήσει μέχρι σήμερα η ελληνική δικαιοσύνη, τη στιγμή που καταγγέλλω σειρά παράνομων πράξεων εναντίον μου και φαινόμενα που δεν τιμούν το χώρο.\nΔύο υπουργοί διαφωνούν δημοσίως για το ΔΝΤ – Παπαδημητρίου: «Το θέλουμε» -Σκουρλέτης: «Οχι» »


Πού παίζει ο Πανελλήνιος; | ebasket.gr\nΚεντρική Ασίστ Shadow Πού παίζει ο Πανελλήνιος;\nΠού παίζει ο Πανελλήνιος;\nΔημοσίευση στις 20/02 17:01\nΞέρατε ότι σήμερα έχει γενέθλια ο Πανελλήνιος; Ξέρατε, ότι σήμερα θα μπορούσε (μπορεί δηλαδή ακόμα) να σβήσει… 123 κεράκια; 20 Φεβρουαρίου 1891 ιδρύθηκε…\nΞέρατε, ότι έχει στην τροπαιοθήκη του 363 τίτλους, αν δεν χάσαμε στο μέτρημα το μπούσουλα; Περίπου τα μισά τρόπαια κατακτήθηκαν από αθλητές του στίβου βέβαια, γι’ αυτό και οι “Ολυμπιονίκες” (όπως λέγονται) κατατάσσονται στην πρώτη θέση μεταξύ 199 σωματείων, σύμφωνα με τα κριτήρια του ΣΕΓΑΣ.\nΞέρατε, ότι στο μπάσκετ -που κυρίως μας ενδιαφέρει- ότι είναι (ακόμα) η πέμπτη ομάδα σε σύνολο πρωταθληματικών τίτλων (6 στο σύνολο) Α΄ Εθνικής, ήτοι μετά τους Παναθηναϊκό, Άρη, Ολυμπιακό και ΑΕΚ;\nΞέρατε, ότι η “χρυσή πεντάδα” του Πανελληνίου, ήτοι οι Χολέβας, Παπαδήμας, Μανιάς, Ρουμπάνης, Στεφανίδης ήταν κάποτε η ισχυρότερη Ευρώπη και θα είχε στην τροπαιοθήκη της πολλά… Πρωταθλητριών, αν η FIBA είχε θεσπίσει έγκαιρα την κορυφαία διοργάνωση;\nΞέρατε, ότι από την ομάδα μπάσκετ πέρασαν κι άλλοι μεγάλοι παίκτες, όπως ο “αυτοκράτωρ” Βασίλης Γκούμας, πρώτος σκόρερ όλων των εποχών, που τον ξεπέρασε μόνο ο Νίκος Γκάλης, ο Χρηστέας, ο Τσάνταλης, ο Μάλλαχ και ίσως ο κορυφαίος ξένος Άντονι Γκράντι;\nΞέρετε πού παίζει, πού συμμετέχει, σήμερα ο Πανελλήνιος στο μπάσκετ; Ή, μάλλον ξέρετε πού βολοδέρνει; Στην δεύτερη Κατηγορία της Αθήνας, την Β΄ ΕΣΚΑ, και μάλιστα βρίσκεται στις τελευταίες θέσεις.\nΗ 5η ομάδα σε τίτλους στο ελληνικό μπάσκετ έπεσε. Και δύσκολα θα ξανασηκωθεί. Έγιναν κάποιες προσπάθειες για συγχωνεύσεις, οι οποίες απέτυχαν παταγωδώς. Έγιναν προσπάθειες “μετοίκησης”, οι οποίες επίσης απέτυχαν παταγωδώς. Γενικότερα, οι όποιες προσπάθειες να κρατηθεί στην ζωή με σωληνάκια… απέτυχαν παταγωδώς.\nΟ Πανελλήνιος, ως ζωντανός οργανισμός, υπάρχει όμως. Παρά τα χίλια στραβά, που φόρτωσαν οι διοικήσεις των περιόδων 1998-2009. Τα χρέη έγιναν θηλιά στον λαιμό των “Ολυμπιονικών”, αλλά οι “Ολυμπιονίκες” ανθίστανται. Η Κυψέλη ακόμα υποδέχεται παιδιά στους κόλπους της, αλλά θα περάσουν χρόνια για να ορθοποδήσει ξανά. Προς το παρόν απολαμβάνουν οι σκαπανείς του ιστορικού συλλόγου, όσοι ζουν και αναπνέουν και αντιστέκονται, τα χρόνια λαμπρά της δόξας.\nΧρόνια Πολλά, Πανελλήνιε.\nΠροηγούμενο Χωρίς Σμιθ στη Ρωσία\nΕπόμενο Τζόρνταν ο “εκλεκτός”\nΟ Αλέξανδρος Νικολαΐδης έχει σήμερα τα γενέθλια του και ο Ολυμπιακός δεν τον ξέχασε. Η …


Πολιτικές εξελίξεις «βλέπει» η Ντ. Μπακογιάννη | Η ΚΑΘΗΜΕΡΙΝΗ\n30 Δεκεμβρίου, 2016 30.12.2016 • 12:47\n«Η κυβέρνηση δεν έχει κανένα σχέδιο εξόδου από την κρίση», τονίζει σε συνέντευξή της στα ΝΕΑ η βουλευτής της ΝΔ, Ντόρα Μπακογιάννη, επισημαίνοντας πως είναι επιβεβλημένη η πολιτική αλλαγή για να βγει η χώρα από την κρίση. Η τομεάρχης Ανάπτυξης της ΝΔ εκτιμά πως η νέα χρονιά θα φέρει πολιτικές εξελίξεις, όχι μόνο στην Ελλάδα, αλλά και σε όλη την Ευρώπη, οι οποίες και θα καθορίσουν την πορεία μας τα επόμενα χρόνια. «Η ΝΔ πιστεύει ότι επιβάλλεται να υπάρξει άμεσα πολιτική αλλαγή για να μπορέσουμε να βγούμε από τον φαύλο κύκλο της ύφεσης», αναφέρει χαρακτηριστικά, υπογραμμίζοντας πως ο κ. Τσίπρας τελικά θα οδηγήσει τη χώρα σε εκλογές.


Ο Αγγελόπουλος ρωτάει την Ντορέττα αν τα έχει με τον Ντάνο και εκείνη απαντά… | Psithiroi.gr\nΟ Αγγελόπουλος ρωτάει την Ντορέττα αν τα έχει με τον Ντάνο και εκείνη απαντά…\nΜία ιδιαίτερα ενδιαφέρουσα κουβέντα είχαν η Ντορέττα Παπαδημητρίου με τον Γιώργο Αγγελόπουλο κατά τη διάρκεια της εκπομπής της «Εδώ» κ...\nΜία ιδιαίτερα ενδιαφέρουσα κουβέντα είχαν η Ντορέττα Παπαδημητρίου με τον Γιώργο Αγγελόπουλο κατά τη διάρκεια της εκπομπής της «Εδώ» και φυσικά μίλησαν και για τις φήμες που τους θέλουν να είναι ζευγάρι.\nΟ Ντάνος λοιπόν ρώτησε την παρουσιάστρια αν τα έχει… μαζί του και εκείνη απάντησε αρκετά… διπλωματικά, χωρίς να καταφέρει τελικά να μας λύσει την… απορία! «Τα έχεις με τον Ντάνο;» είπε ο Γ. Αγγελόπουλος για να πάρει την απάντηση της Ντορέττας: «Δεν μιλάω για τα προσωπικά μου».\nΟ νικητής του Survivor απολογήθηκε και για κάτι που είχε δηλώσει παλιότερα για εκείνη λέγοντας: «Είχα αφήσει να εννοηθεί κάτι για σένα, σε μία συνέντευξη που είχα δώσει, που έχει δύο ερμηνείες για κάποιους. Για μένα έχει μόνο μία ερμηνεία. Όταν είπα ότι μεγαλώνεις τα παιδιά μόνη σου… Προφανώς δεν τα μεγαλώνεις μόνη σου, τα μεγαλώνεις κι εσύ και ο πατέρας τους. Επειδή είχα την ευκαιρία το καλοκαίρι να τα γνωρίσω τα παιδιά, το θαυμάζω όλο αυτό γιατί το αποτέλεσμα είναι άψογο. Διαβάζοντάς το δεν μου άρεσε εμένα, οπότε αυτό που θέλω να πω είναι ότι είσαι μια μαμά που κάνεις πολύ καλή δουλειά, αλλά δεν την κάνεις μόνη σου, την κάνει και ο πατέρας τους. Επειδή γνώρισα τα παιδιά, τα είδα και πολύ ευτυχισμένα και πολύ καλά».\nΟ Ντάνος επίσης σχολίασε: «Με ενοχλούν πολύ οι ερωτήσεις και οι συζητήσεις πάνω στα προσωπικά μου. Εάν πάρω μια απόφαση για να κάνω μια κίνηση στα προσωπικά μου δεν θα την κρύψω. Σίγουρα μπορεί να προστατεύσω κάποια πράγματα, αλλά δεν θα είναι κρυφό. Δεν θα κρυφτώ από κανέναν. Είναι άσχημο, επίσης, το ότι είτε κάνουμε μαζί παρέα, είτε κάνω με μια άλλη κοπέλα ή συνεργάτιδα, επειδή είναι κοπέλα και δημόσιο πρόσωπο να πρέπει σώνει και καλά να είναι κοπέλα μου επειδή εγώ αυτό το διάστημα είμαι μόνος μου».\nΌταν η παρουσιάστρια τον ρώτησε αν θα παρουσιάσει το Bachelor στον ΑΝΤ1, εκείνος είπε: «Έχουμε συζητήσει κάποια πραγματάκια με τον ΑΝΤ1, με τον ΣΚΑΪ κλπ… Είχαμε κάνει συζήτηση για το Bachelor αλλά είναι κάτι που θεωρώ ότι ίσως δεν θα είμαι τόσο άνετος όταν το κάνω. Ίσως κάτι άλλο να ήταν πιο ταιριαστό σε μένα. Αν κάνω κάτι που θα μου ταιριάζει, θα πρέπει να αισθάνομαι και καλά».


ΟΤΕ: Σχεδιάζει την εξαγορά της Albtelecom - Marketnews.gr\nΟΤΕ: Σχεδιάζει την εξαγορά της Albtelecom\nΣε επαφές με τους Τούρκους μετόχους της αλβανικής εταιρείας τηλεπικοινωνιών Albtelecom βρίσκεται ο ΟΤΕ με στόχο την εξαγορά της, σύμφωνα με πληροφορίες.\nΚατά τις ίδιες πληροφορίες, οι Τούρκοι ζητούν περί τα 200-230 εκατ. ευρώ προκειμένου να μεταβιβάσουν το 76% της αλβανικής εταιρείας σταθερής τηλεφωνίας που ελέγχουν. Η πλευρά του ΟΤΕ εμφανίζεται να θεωρεί εξαιρετικά υψηλό το τίμημα που ζητούν οι βασικοί μέτοχοι της Albtelecom.\nΣημειώνεται ότι ο ΟΤΕ δραστηριοποιείται στην αγορά κινητής τηλεφωνίας της Αλβανίας μέσω της θυγατρικής AMC.\nΤο 2007 η αλβανική κυβέρνηση είχε πωλήσει το 76% της Albtelecom έναντι 120 εκατ. ευρώ στην τουρκική κοινοπραξία Calik Enerji telekomunikasyon στην οποία συμμετείχαν η Calik Enerji και η Turk Telekom (όμιλος CETEL).\nΣτο σχετικό διαγωνισμό ενδιαφέρον είχαν εκφράσει αρχικά δέκα επιχειρήσεις από τη Σλοβενία, τις ΗΠΑ, τη Ν.Κορέα, το Κουβέιτ και την Ιρλανδία οι οποίες δεν υπέβαλαν όμως τελικά προσφορά.\nΣτο μεταξύ χθες ο οίκος Moodys υποβάθμισε την πιστοληπτική ικανότητα του ΟΤΕ κατά μία βαθμίδα στο "Β3" με προοπτικές "αρνητικές".


8 νόμοι στον κόσμο που μπορούν να βάλουν σε μπλεξίματα τους τουρίστες - Ένας στην Ελλάδα - protionline.grprotionline.gr\n8 νόμοι στον κόσμο που μπορούν να βάλουν σε μπλεξίματα τους τουρίστες – Ένας στην Ελλάδα\nΔημοσιεύτηκε στις 30/12/2016\nΑδικήματα όπως η κλοπή γνωρίζουν όλοι ότι θα τους οδηγήσουν στη φυλακή οπουδήποτε στον πλανήτη και αν τα διαπράξουν. Υπάρχουν, όμως, κάποιοι ιδιαίτερα περίεργοι νόμοι που ισχύουν σε κάποιες χώρες και τους οποίους αν οι τουρίστες δεν γνωρίζουν μπορεί να… τους οδηγήσουν σε μπλεξίματα στα καλά καθούμενα. Η βρετανική Metro συγκέντρωσε τα πιο περίεργα… «απαγορεύεται» στον πλανήτη και συμπεριέλαβε σε αυτά και ένα ελληνικό (αν και για την παραβίασή του δεν επιβάλλεται κάποια ποινή):\nΝα κυκλοφορείτε γυμνοί στην Ταϊλάνδη: Μπορεί όλοι στις διακοπές να νιώθουν τη διάθεση να απελευθερωθούν, ακόμη και από τα ρούχα τους, ωστόσο, αν έχουν επιλέξει ως προορισμό διακοπών την Ταϊλάνδη το μόνο σίγουρο είναι ότι δεν πρέπει να βγουν γυμνοί από το ξενοδοχείο τους σε καμία περίπτωση. Γιατί απλά είναι αδίκημα που τιμωρείται.\nΤο να ξεμείνεις από καύσιμα σε γερμανικό αυτοκινητόδρομο: Οι Γερμανοί είναι αυστηροί και μετρημένοι με τα πάντα και απαιτούν και από τους τουρίστες τους να είναι τουλάχιστον προνοητικοί. Στους αυτοκινητοδρόμους τους, τους περίφημους Autobahn, μπορεί να μην υπάρχει όριο ταχύτητας αλλά φροντίστε, ενώ τον διασχίζεται, να μην ξεμείνετε από καύσιμα, γιατί απλά κάτι τέτοιο θεωρείται αδίκημα που τιμωρείται.\nΟδήγηση με σαγιονάρες στην Ισπανία: Ένας νόμος καθόλου παράλογος που θα έπρεπε να ισχύει διεθνώς: Απαγορεύεται η οδήγηση με σαγιονάρες. Οι λόγοι ευνόητοι.\nΤο να φοράς ψηλά τακούνια στην Ελλάδα σε αρχαιολογικούς χώρους: Για εμάς ακούγεται αυτονόητο, τους ξένους τους ξενίζει. Φυσικά, στην Ελλάδα απαγορεύεται να φορούν οι γυναίκες ψηλά τακούνια σε αρχαιολογικούς χώρους και αρχαία θέατρα. Εκτός του ότι καταστρέφουν τα μνημεία, μια τέτοια κίνηση θα μπορούσε να αποβεί μοιραία και για τις ίδιες.\nΟι τσίχλες στη Σιγκαπούρη απλά απαγορεύονται: Το 2004 και αφού η κυβέρνηση της Σιγκαπούρης είχε σπαταλήσει υπερβολικά χρήματα για να καθαρίσει δρόμους, πεζοδρόμια και λοιπούς δημόσιους χώρους από τις πεταμένες και πατημένες τσίχλες, απλά τις απαγόρευσε. Αν κάποιος συλληφθεί να… μασά μια τσίχλα θα κληθεί να καταβάλλει πρόστιμο πολλών ευρώ.\nΤο να τρως, να πίνεις ή να καπνίζεις κατά τη διάρκεια του Ραμαζανιού στο Ντουμπάι: Απλά απαγορεύεται. Και μάλιστα μπορεί να οδηγήσει και σε φυλάκιση.\nΤο να πατήσετε ένα νόμισμα στην Ταϊλάνδη: Αν αναρωτιέστε γιατί είναι γιατί δεν θέλουν να πατούν τα πρόσωπα που απεικονίζονται σε αυτά.\nΤο να ταΐζετε τα περιστέρια στη Βενετία: Τα αποκαλούν και αρουραίους με φτερά. Και απλά δεν τα θέλουν…\nΠρωτοχρονιάτικα κάλαντα στον Περιφερειάρχη Απ. Κατσιφάρα από τον Παγκαλαβρυτινό


Κύπελλο Ελλάδας: Δίκαια σήκωσε χθες την "κούπα" στο άδειο ΟΑΚΑ | Ολύμπιο Βήμα\nΠαρασκευή 10 Ιουλ 2020 5:47\nΑρχική >Ιστολόγια >Το ιστολόγιο του/της fotistz >Κύπελλο Ελλάδας: Δίκαια σήκωσε χθες την "κούπα" στο άδειο ΟΑΚΑ\nΚύπελλο Ελλάδας: Δίκαια σήκωσε χθες την "κούπα" στο άδειο ΟΑΚΑ\nΦάνηκε να το θέλει περισσότερο και το πήρε. Η ΑΕΚ στέφθηκε δίκαια Κυπελλούχος Ελλάδας για 15η φορά στην ιστορία της, νικώντας με 2-1 τον Ολυμπιακό και πέντε χρόνια μετά το τελευταίο της τρόπαιο, το έκανε και πάλι δικό της.\nΟ Μάνταλος με κεφαλιά στο 38ο λεπτό και ο Τζεμπούρ στο 51ο ήταν αυτοί που πέτυχαν τα δυο τέρματα των "κιτρινόμαυρων", ενώ για τους Πειραιώτες μείωσε απλά ο Ντομίνγκες στο 85'. Πέντε λεπτά πριν είχε δοκάρι ο Μαζουακού και άλλη μια καλή φάση ο Ντα Κόστα προς το φινάλε του ματς.\nΔεν έφταναν όμως και μοιραία οι "ερυθρόλευκοι" ηττήθηκαν και δεν έκλεισαν την σεζόν με νταμπλ.\nΜακάρι αυτή να είναι η τελευταία φορά που διεξάγεται τελικός σε άδειο γήπεδο, με τους μόνους που πανηγυρίζουν, να είναι οι παίκτες και τα μέλη του πάγκου των νικητών. Μια άοσμη και άγευστη εικόνα που δεν αρμόζει σε καμία των περιπτώσεων σε αυτό που θέλουμε να ονομάζουμε ελληνικό ποδόσφαιρο.\nΛευκά καθίσματα, καμία ατμόσφαιρα, ένας τελικός μεταξύ ολίγων. Με λίγα λόγια, όπως δεν θέλουμε να βλέπουμε τα παιχνίδια που κρίνουν τρόπαια.\nΣτον αντίποδα, ο Στέλιος Μανωλάς έβαλε τον Ανέστη κάτω από τα γκολπόστ, δεξιά στην άμυνα τον Γκάλο, αριστερά τον Ντίντακ, με τους Άρθο και Κολοβέτσιο ως δίδυμο στόπερ.\nΟ Σιμόες ξεκίνησε ως αμυντικός μέσος, οι Γιόχανσον και Μάνταλος ως εσωτερικοί μέσοι, αριστερά τοποθετήθηκε ο Βάργκας, δεξιά ο Αραβίδης και μπροστά ο Τζεμπούρ.\nΟ Μάρκο Σίλβα έκανε άμεσα διπλή αλλαγή. Έξω οι Ερνάνι και Κασάμι, μέσα οι Ιντέγε και Πάρντο, προκειμένου να φρεσκάρει όσο μπορεί την ομάδα του και να γίνει πιο επιθετική. Πλέον, κυνηγούσε δυο γκολ για να ισοφαρίσει και να μείνει ζωντανός στην διεκδίκηση του τροπαίου. Βέβαια, η εικόνα των Πειραιωτών δεν βελτιώθηκε αισθητά, με αποτέλεσμα το 2-0 να μένει σχετικά εύκολα για την Ένωση.\nΌσο κυλούσε ο χρόνος, τόσο τα περιθώρια στένευαν για τον Ολυμπιακό, που έψαχνε ανορθόδοξα τον δρόμο για την εστία του Ανέστη.\nΣτο τελευταίο δεκάλεπτο οι Πειραιώτες ξύπνησαν, αλλά ήταν πλέον πολύ αργά. Στο 80' ο Μαζουακού είχε σουτ στο οριζόντιο δοκάρι, για να μειώσει πέντε λεπτά μετά ο "Τσόρι", όταν συνδυάστηκε με τον Φορτούνη, έκανε το σουτ με το δεξί και νίκησε τον Ανέστη.\nΟι "ερυθρόλευκοι" αναθάρρησαν, πίεσαν, είχαν και μια καλή φάση με το ψαλιδάκι του Ντα Κόστα, όμως το σκορ δεν άλλαξε και το τελευταίο σφύριγμα του Σιδηρόπουλου βρήκε την ΑΕΚ θριαμβεύτρια και τροπαιούχο για πρώτη φορά μετά το 2011 και το Κύπελλο κόντρα στον Ατρόμητο.\nΟ Τάσος Σιδηρόπουλος χειρίστηκε άριστα το ματς, ήταν κοντά στις φάσεις και απέδειξε γιατί θεωρείται ο κορυφαίος διαιτητής στην Ελλάδα.\nΣωστά δεν έδωσε κάτι στο πέσιμο του Τζεμπούρ στο 41', αφού δεν υπήρχε παράβαση από τον Ντα Κόστα, ενώ ήταν δίκαιος και αρκετά σωστός στον πειθαρχικό έλεγχο, με εξαίρεση μια δεύτερη κίτρινη που θα μπορούσε να δώσει στο 95' στον Μιλιβόγεβιτς.\nΈνα οφσάιντ του Κασάμι (οριακή και δύσκολη φάση) ξέφυγε στο 40', με την διαιτησία όμως στο σύνολό της να μην επηρεάζει την εξέλιξη του τελικού και να στέκεται στο ύψος των περιστάσεων.\nΜπορεί να έπαιξε λιγότερο από μια ώρα παιχνιδιού, όμως ήταν ο πλέον καθοριστικός για την ΑΕΚ. Ο λόγος για τον Βάργκας, από τα πόδια του οποίου προήλθαν και τα δυο γκολ της ομάδας του. Στο πρώτο έβγαλε εξαιρετική σέντρα στον Μάνταλο και στο δεύτερο πάσαρε την κατάλληλη στιγμή στον Τζεμπούρ.\nΚάρτες: 32' Μιλιβόγεβιτς, 41' Σιμόες, 43' Αραβίδης, 62' Ντίντακ, 78' Μποτία, 95' Μπακάκης\nΟΛΥΜΠΙΑΚΟΣ (Μάρκο Σίλβα)\nΡομπέρτο, Σαλίνο, Μποτία, Ντα Κόστα, Μαζουακού, Κασάμι (53' Ιντέγε), Μιλιβόγεβιτς, Φορτούνης, Ερνάνι (53' Πάρντο), Φουστέρ (65' Ντομίνγκες, Πουλίδο.\nΑΕΚ (Στέλιος Μανωλάς)\nΑνέστης, Ντίντακ Βιλά, Κολοβέτσιος, Άρθο, Γκάλο, Σιμόες, Μάνταλος (81' Τζανετόπουλος), Γιόχανσον, Βάργκας (58' Μπακάκης), Αραβίδης, Τζεμπούρ.\nΚύπελλο Ελλάδας ΑΕΚ Κυπελλούχος Ελλάδας\nΒλάνταν Ίβιτς: "Θα μας ξυπνήσει το ματς με την ΑΕΚ...\nΑΕΚ: Η εποχή Ουζουνίδη μόλις ξεκίνησε\nΓ' Εθνική: Επανέρχεται ο θεσμός του Κυπέλλου


keritisriver: Έγγραφο ντροπής και αίσχους! Ξεπουλάνε και το αεροδρόμιο του ΜΑΛΕΜΕ, μνημείο και ταφόπλακα του Γ’ ΡΑΙΧ !\nΈγγραφο ντροπής και αίσχους! Ξεπουλάνε και το αεροδρόμιο του ΜΑΛΕΜΕ, μνημείο και ταφόπλακα του Γ’ ΡΑΙΧ !\nΧωρίς κανένα ενδοιασμό και με την εθνομηδενιστική λογική του γενικού ξεπουλήματος της χώρας σε όποιον καλοθελητή βρεθεί, προχωρεί η τριανδρία των κατοχικών ανδρικέλων στην εκποίηση\nοχι μόνο των δημόσιων οργανισμών και των δημόσιων τουριστικών φιλέτων, όχι μόνο των αεροδρομίων και των επικοινωνιών που μπορεί να διαδραματίσουν καθοριστικό παράγοντα σε μια εμπόλεμη σύρραξη, όχι μόνο των δημόσιων κοινωνικών αγαθών.\nΣυνεχίζουν να σκαλίζουν αδιάκοπα την κασέλα με τα προικιά της νύφης, που οδηγούν στο εκτελεστικό απόσπασμα, με το χαμόγελο και την έπαρση του δοσιλογισμού.\nΚαι χωρίς καμία αιδώ αλλά και χωρίς κοινωνικές αντιδράσεις, χαρίσματα Ελληνικά αλλοτινών εποχών, ανασύρουν οι άθλιοι προς ξεπούλημα, την ίδια την ιστορία της χώρας και τα μνημεία της, με τρανταχτό παράδειγμα το θρυλικό από τη Μάχη της Κρήτης αεροδρόμιο του Μάλεμε.\nΓια το οποίο έχουν δώσει μάχες κατά το παρελθόν οι τοπικοί παράγοντες αλλά και η στρατιωτική ηγεσία της χώρας, να παραμείνει εν λειτουργία εις μνήμη της ιστορίας, αλλά και για την εκπαίδευση των ελεξιπτωτιστών της 1ης ΜΑΛ.\nΚαι το ερώτημα που προκύπτει εδώ, προκαλώντας ακόμη μεγαλύτερη φρίκη, είναι αν μετά το ξεπούλημα του αεροδρομίου, έχει σειρά το οριστικό κλείσιμο και της 1ης Μοίρας Αλεξιπτωτιστών,\nόπου εκπαιδεύονται τα πιο επίλεκτα σώματα του Ελληνικού στρατού.\nΠαράδοση άνευ όρων των όπλων λοιπόν ;\nΚαι πριν φανεί ο εχθρός, πριν καν πέσει η πρώτη ντουφεκιά ;\nΤόσο τρομερός είναι αυτός ο εχθρός, ή τόσο σαγήνη προκαλούν τα τριάκοντα αργύρια στους Εφιάλτες ;\nΜπορεί ο λαός να αδυνατεί να ανεβάσει το σκοινί στις κρεμάλες, μιας και του έχουν δεμένα τα χέρια μέσα από τη διάσπαση και την τρομοκρατία που εξαπολύουν καθημερινά εναντίον του.\nΟι Ερινύες όμως, είναι αδέκαστες. Και η Αδράστεια(αναπόδραστος μοίρα, νύμφη της μυθολογίας, κόρη του Μελισσέα) περιμένει στο τέλος της διαδρομής, τον κάθε κατεργάρη.\nΣτο σφυρί είναι έτοιμο να βγάλει το αεροδρόμιο του Μάλεμε το ΤΑΙΠΕΔ.\nΓια την περιοχή φιλέτο του δήμου Πλατανιά είχαν ενδιαφερθεί εταιρείες διαχείρισης αστικών ακινήτων και αποτίμησης ακίνητης περιούσιας, εκπρόσωποι των οποίων ζητούσαν να βρουν στο ΣΧΟΑΠ του δήμου ποιες ακριβώς είναι οι χρήσεις που προβλέπονται για τις εκτάσεις του αεροδρομίου του Μάλεμε.\nΗ τελευταία εξέλιξη αφορά σε ένα έγγραφο που εστάλει από την Εταιρεία Ακινήτων του Δημοσίου Α.Ε , και με το όποιο γίνεται γνωστό στο δήμο Πλατανιά ότι η εν λόγο Εταιρεία «διαθέτει σήμερα τα δικαιώματα διοίκησης και διαχείρισης του Δημόσιου Κτήματος ΑΒΚ 343 Μάλεμε/ Αεροδρόμιο».\nΕπίσης μεταξύ άλλων το έγγραφο αυτό γνωστοποιεί ότι το γνωστό ΤΑΙΠΕΔ, υλοποιεί το Πρόγραμμα αξιοποίησης περιουσιακών στοιχείων της ιδιωτικής περιουσίας του δημοσίου, και σε αυτό το πρόγραμμα εντάσσεται και το συγκεκριμένο ακίνητο.\nΜάλιστα ζητείται από το δήμο Πλατανιά, να διευκολύνει το νομικό και τεχνικό έλεγχο του ακινήτου και να σταλούν στην συγκεκριμένη υπηρεσία, όλα τα αντίγραφα εγγράφο που έχουν σχέση με το αεροδρόμιο του Μάλεμε.\nΗ έκταση που καταλαμβάνει το αεροδρόμιο είναι περίπου 1.000 στρέμματα που ορίζονται από την κοίτη του ποταμού Ταυρωνίτη μέχρι και τα όρια του γηπέδου Μάλεμε.\nΑξίζει πάντως να επισημανθεί ότι όλες αυτές οι ενέργειες γίνονται χωρίς το συγκεκριμένο ακίνητο να έχει παραχωρηθεί στο ΤΑΙΠΕΔ από το Μετοχικό Ταμείο της Αεροπορίας.\nΤώρα το ΤΑΙΠΕΔ, και παρά τα συνεχή αιτήματα της Τοπικής Αυτοδιοίκησης να παραχωρηθεί μέρος του για διάφορες δράσεις, βάζει οριστικά τέλος στο αίτημα αυτό και μάλιστα προχωρεί ένα βήμα παραπάνω ενημερώνοντας το Δήμο ότι είναι υπό παραχώρηση σε ιδιώτες επενδυτές.\nΤο γεγονός πάντως προβληματίζει τη δημοτική αρχή της περιοχής ενώ το θέμα τις επόμενες ημέρες θα απασχολήσει το Δημοτικό Συμβούλιο, με το δήμαρχο Γιάννη Μαλανδράκη να εκφράζει ήδη την έντονη αντίδρασή του.\nΦωτογραφικό υλικό keritisriver και zarpa gr\nΑναρτήθηκε από keritisriver στις 2:50 μ.μ.


Επέκταση τού ηχοχώρου | Το ιστολόγιο του Φίλιππου Δάγκα\nΜετάβαση σε περιεχόμενο Το ιστολόγιο του Φίλιππου Δάγκα - Σκέψεις για το Συμφωνικό Heavy Metal\nΑναζήτηση στο Blog (Μηχανισμός αναζήτησης στην κεφαλή)\nΕπέκταση τού ηχοχώρου\n21. Νοεμβρίου 2016 Συμφωνικό Heavy MetalPhilippDangas\nΓια τον μελλοντικό σχεδιασμό τού Heavy Metal\nΕισαγωγή σε σχέση με την επέκταση τού ηχοχώρου\nΉ επέκταση τού ηχοχώρου είναι μέσω τής χρήσης των ηχοχρωμάτων δυνατόν. Πρόκειται για «οραματικούς χώρους». Δηλαδή, για την δυνατότητα να επιτυγχάνονται ηχητικοί χώροι μέσω τής επίδρασης τού ήχου. Όμως, ή διατήρηση τής ταυτότητας τού ήχου είναι υψίστης σημασίας.\nΒασικές έννοιες σε σχέση με την επέκταση τού ηχοχώρου\nΌ ηχοχώρος είναι ένα βασικό γνώρισμα κάθε μουσικής σύνθεσης. Και ή «φυσική» προέκταση ενός μουσικού οργάνου. Επιπλέον, επηρεάζει τις εντυπώσεις τού ακροατή σε σχέση με τον πραγματικό ήχο. Όχι μόνο λόγω των διαφορετικών θέσεων των οργάνων στο χώρο. Αλλά και λόγω τής διαφορετικής ακουστικής παρουσίας τους. Δηλαδή, μερικά όργανα ακούγονται πιο έντονα από κάποια άλλα. Λόγω τού ηχητικού φάσματος τους.\nΕπιπλέον, είναι και ή ακουστική δομή των εκδηλώσεων σημαντική. Αυτό σημαίνει ότι, από τον συνθέτη σημαντικά αντικείμενα, πρέπει ανάλογα να ενορχηστρωθούν. Δηλαδή, μέσα από την επιλογή τού όργανου, τής έντασης, τής τονικής περιοχής κλπ. να λαμβάνονται ιδιαίτερα υπ΄ όψιν.\nΑυτές οι δυνατότητες μπορούν να εφαρμοστούν ανεπιφύλακτα. Ώστε κυριολεκτικά να μην υπάρχει τίποτα πια. Με άλλα λόγια σημαίνει αυτό, την αποκήρυξη νέων ιδεών. Όμως, αρνούνται την φυσική τάση τού ανθρώπου για αλλαγή.\nΣύνοψη σε σχέση με την επέκταση τού ηχοχώρου\nΛοιπόν, προκαταλήψεις και απόψεις στη μουσική είναι στενά συνδεδεμένες με την ιστορική αλλαγή. Στα πλαίσια τού συμφωνικού Heavy Metal είναι ή αλλαγή των οργάνων ειναι σημαντική για την πρακτική εφαρμογή. Και σε αυτή την αλλαγή δημιουργούνται συστήματα, ταξινομήσεις και όροι. Αλλά και „ηχοχώροι“ και υπό τη χρήση των οργάνων γίνονται ακουστοί.\nΜία „μουσική ταυτότητα“ πρέπει να βρίσκεται στο ίδιο ύψος με το πνεύμα τού χρόνου. Αλλοιως είναι καταδικασμένη να απομονωθεί εντός των ορίων τού ηχητικού χώρου. Συνεπώς, το γεγονός αυτό θα έχει την καταστροφή τής „ταυτότητας“ ως αποτέλεσμα. Από την άλλη πλευρά, ή επέκταση τού ηχητικού χώρου διατρέχει τον κίνδυνο να γίνει „άδειο κέλυφος“. Και αυτή είναι ή πρόκληση τής επέκτασης τού ηχητικού χώρου. Επέκταση τού χώρου χωρίς να αγγίζει τον πυρήνα τής ηχητικής ταυτότητας.\n← Η ρυθμική ποικιλία του James Hetfield Ενορχήστρωση και φόρμα →\n“Κρουστή” χρήση της κιθάρας\nΕνορχήστρωση και φόρμα\nΗ ρυθμική ποικιλία του James Hetfield\nΣυμφωνικό Heavy Metal\nΠληροφορίες σχετικά του περιεχομένου\nΣχεδιασμός και κείμενα Φίλιππος Δάγκας © 2020 Επικοινωνία με το Φίλιππο Δάγκα\n»Κατασκευασμένο με WordPress«\nΕνεργοποιήστε τον σύνδεσμο


ΕΛΣΤΑΤ: Μείωση σε εισαγωγές και εξαγωγές τον Οκτώβριο - The Press Project - Ειδήσεις, Αναλύσεις, Ραδιόφωνο, Τηλεόραση\nΤρίτη 24 Δεκέμβριος 2013 Αναρτήθηκε: 12:24:26\nThe Press Project| 24 Δεκεμβρίου 2013 | Αναρτήθηκε: 12:24:26 |\nΑναλυτικά, σύμφωνα με τα στοιχεία της Ελληνικής Στατιστικής Αρχής, η συνολική αξία των εισαγωγών – αφίξεων, κατά τον μήνα Οκτώβριο 2013 ανήλθε στο ποσό των 4.171,3 εκατ. ευρώ (5.670,6 εκατ. δολάρια) έναντι 4.530,3 εκατ. ευρώ (5.859,8 εκατ. δολάρια) κατά τον ίδιο μήνα του έτους 2012 παρουσιάζοντας μείωση, σε ευρώ, 7,9%. Η αντίστοιχη μεταβολή χωρίς τα πετρελαιοειδή παρουσίασε μείωση κατά 241,0 εκατ. ευρώ, δηλαδή 8,5%.\nΗ συνολική αξία των εξαγωγών – αποστολών (2), κατά τον μήνα Οκτώβριο 2013 ανήλθε στο ποσό των 2.324,6 εκατ. ευρώ (3.179,2 εκατ. δολάρια) έναντι 2.572,4 εκατ. ευρώ (3.347,4 εκατ. δολάρια) κατά τον ίδιο μήνα του έτους 2012 παρουσιάζοντας μείωση, σε ευρώ, 9,6%. Η αντίστοιχη μεταβολή χωρίς τα πετρελαιοειδή παρουσίασε μείωση κατά 36,5 εκατ. ευρώ, δηλαδή 2,3%.\nΗ συνολική αξία των εισαγωγών – αφίξεων κατά το χρονικό διάστημα Ιανουαρίου-Οκτωβρίου 2013 ανήλθε στο ποσό των 39.442,6 εκατ. ευρώ (52.001,4 εκατ. δολάρια) έναντι 41.052,1 εκατ. ευρώ (52.556,6 εκατ. δολάρια) κατά το ίδιο διάστημα του έτους 2012, παρουσιάζοντας μείωση, σε ευρώ, 3,9%. Η αντίστοιχη μεταβολή χωρίς τα πετρελαιοειδή παρουσίασε μείωση κατά 1.416,5 εκατ. ευρώ, δηλαδή 5,4%.\nΗ συνολική αξία των εξαγωγών – αποστολών κατά το χρονικό διάστημα Ιανουαρίου-Οκτωβρίου 2013 ανήλθε στο ποσό των 23.204,9 εκατ. ευρώ (30.759,5 εκατ. δολάρια) έναντι 22.369,6 εκατ. ευρώ (28.784,2 εκατ. δολάρια) κατά το ίδιο διάστημα του έτους 2012, παρουσιάζοντας αύξηση, σε ευρώ, 3,7%. Η αντίστοιχη μεταβολή χωρίς τα πετρελαιοειδή παρουσίασε μείωση κατά 281,1 εκατ. ευρώ, δηλαδή 2,0%.\nΤα μηνιαία στοιχεία των ενδοκοινοτικών συναλλαγών, έχουν προσαρμοστεί στο σύνολο των ενδοκοινοτικών συναλλαγών, περιλαμβανομένων των συναλλαγών κάτω από το στατιστικό κατώφλι (1), βάσει των Ανακεφαλαιωτικών Πινάκων Ενδοκοινοτικών Παραδόσεων και Αποκτήσεων που υποβάλλονται από τις επιχειρήσεις στο Υπουργείο Οικονομικών. Αντίστοιχα, στα μηνιαία στοιχεία του εμπορίου με τρίτες χώρες, έχουν ενσωματωθεί και τα προσωρινά στοιχεία των «ελλιπών τελωνειακών διασαφήσεων», τα οποία μετά τη συμπλήρωσή τους θα αντικατασταθούν από τα αντίστοιχα οριστικά.


Στη Θεσσαλονίκη τα αδέσποτα πεθαίνουν από βαθιά γηρατειά και όχι από κακομεταχείριση – Newsbeast\nΠόλη-πρότυπο για όλη την Ελλάδα για τη φροντίδα που επιδεικνύουν κάτοικοι στα αδέσποτα\nΣΧΕΤΙΚΑ TAGSαδεσποτα Θεσσαλονικη σκυλια\nΤεταρτη, 09 Οκτωβριου 2019, 8:03\nΚαι τι γινετε αν καποιο απο τα αδεσποτα που κυνηγαει τα μηχανακια προκαλεσει ατυχημα στον αναβατη και σε πεζους (απο το μηχανακι που θα παει αλλου για αλλου) !!! Ποιος θα εχει υην ευθυνη !!!\nΤριτη, 08 Οκτωβριου 2019, 23:45\nΚΑΙ ΑΥΤΑ ΠΟΥ ΚΥΚΛΟΦΟΡΟΥΝ ΜΕ ΤΑ ΛΟΥΡΑΚΙ ΣΤΟΥΣ ΔΡΟΜΟΥΣ ΤΙ ΕΙΝΑΙ ???? ΓΕΝΝΗΜΕΝΑ ΣΤΟΥΣ ΔΡΟΜΟΥΣ ??? ΕΣΥ ΠΟΥ ΑΓΑΠΑΣ ΤΟΥΣ ΑΝΘΡΩΠΟΥΣ ...ΕΓΩ ΑΓΑΠΑΩ ΤΟΥΣ ΠΑΝΤΕΣ ΕΣΥ ΜΑΛΛΟΝ ΕΙΣΑΙ ΚΟΜΠΛΕΞΙΚΟΣ ΚΑΙ ΑΓΑΠΑΣ ΜΟΝΟ ΤΑ ΣΚΥΛΙΑ .\nΚαι...θεωρώ αυτή την είδηση κ ρεπορτάζ ως το ποιο αισιόδοξο του ..μήνα. Μπραβο\nΤριτη, 08 Οκτωβριου 2019, 19:52\nΦεύγοντας για το εξωτερικο επρεπε να δώσω τον Σκύλο μας Ενημέρωσα φιλοζωικές και αν τους είδατε εσείς τους είδα και εγω...Αναγκάστηκα να πληρώσω για να τον κρατήσουν γειτονες κανεις δεν θελει να αφήσει τα ζωα του Οι φιλοζωικές δεν βοηθάμε τοσο απλα\nΤριτη, 08 Οκτωβριου 2019, 19:09\nΈχω 2 μεγάλα σκυλιά στο σπίτι σε αυλή 1,5 στρέμματος ! Το ένα αδέσποτο που το μάζεψα και το άλλο malinois !! Αλλά σήμερα το πρωί , όπως και άλλα πρωινά πήγα να ανοίξω τα στόρια από το μαγαζί μου και οι κάτω κλειδαριές ήταν κατουρημένες ενώ μπροστά από την είσοδο είχε ακαθαρσίες!!! Δεν ξέρω αν έγιναν από αδέσποτα ή από δεσποζόμενα που τα δίποδα ζώα που τα συνόδευαν δεν μάζεψαν τις ακαθαρσίες ως όφειλαν αλλά ξέρω ότι έχασα μισή ώρα από τη δουλειά μου για να πλύνω το πεζοδρόμιο !!! Και δεν είναι η πρώτη φορά!!! Οπότε άσε μου κουκλίτσα μου με τα αδέσποτα που πρέπει να τα βάζουμε μέσα κιόλας!! Κοιτάξτε να τα στειρώσετε και να δημιουργήσετε κάποιον χώρο να είναι ασφαλή. Και μην το παίζετε ευαίσθητοι !! Προχθές έσωσα ένα πουλί που έπεσε στα τζάμια μου και κανένας από τις αντίστοιχες και καλά υπηρεσίες προστασίας δεν ήρθε παρα τα τηλεφωνήματα μου!!! Ανιμα κτλ με έγραψαν κανονικά!!\nΤριτη, 08 Οκτωβριου 2019, 17:52\nΠλάκα κάνετε γιατί εγώ μάλλον σε άλλη πόλη ζω.\nΤα ζώα είναι μες στα τσιμπούρια και τους ψύλλους.\nΌσο για τους καταστηματάρχες φοβούνται τις μηνύσεις και τα πρόστιμα.\nΠου είναι. ????\nΤριτη, 08 Οκτωβριου 2019, 17:23\nΤα [...] οι ιδιοκτήτες τους ....όταν τα αγόραζαν για να κάνουν το κέφι των παιδιών ....η το δικό τους ....διότι αυτοί νόμιζαν ότι θα πάρουν το σκυλί χωρίς να γνωρίζουν τις ευθύνες που έχει το ζώο ...το χόρτασαν έκανα το κέφι τους και τώρα τα αφήνουν στους δρόμους με ότι συνέπεια έχει αυτό ....παντού λοιπόν εμείς οι Έλληνες στην προχειρότητα ....ωχ αδελφέ μου τι με νοιάζει εμένα....και να τα αποτελέσματα γέμισε η Ελλάδα ΑΔΕΣΠΟΤΑ !!! χωρίς βέβαια τα ζώα να φταίνε σε τίποτα !!!!διότι αυτό που συμβαίνει σε αυτή την χώρα δεν συμβαίνει σε καμιά χώρα της Ευρώπης....δυστυχώς !!!!είμαστε άχρηστοι σε όλα !!!\nΤριτη, 08 Οκτωβριου 2019, 18:21\nΤα αδέσποτα γεννιούνται στους δρόμους. Δεν είναι παρατημένα σκυλιά. Αυτό είναι παραμύθι. Πολύ σπάνια να συμβεί κάτι τέτοιο. Πάντα υπήρχαν αδέσποτα που πολλαπλασιάζονται και επιζούν με βάση την φυσική επιλογή, τις συνθήκες ή την καλοσύνη των ανθρώπων. Εάν έχεις τόσο μίσος για τους σκύλους, άσε εμάς που τους αγαπάμε ήσυχους. Δεν δέχτηκες στη ζωή σου αγάπη και δεν μπορείς να την μοιραστείς. Με όποιο έμβυο ον, όχι μόνο σκύλους, γιατί αν υπάρχει αγάπη μέσα σου, πάει παντού, ακόμα και στο μυρμήγκι που θα κάνεις ένα μικρό πηδηματάκι για να μην το πατήσεις. Εάν το λες, επειδή στενοχωριέσαι για τα καημένα σκυλιά που κατά τη γνώμη σου που τα παρατάνε, υιοθέτησε ένα. Εσύ θα κερδίσεις περισσότερο απ\_' ό,τι το ίδιο.


Έχω μάτια και βλέπω: Η συμφωνία Βενιζέλου – Φινλανδών οδηγεί στην χρεοκοπία κατά την Moody's..\nΗ συμφωνία Βενιζέλου – Φινλανδών οδηγεί στην χρεοκοπία κατά την Moody's..\nΜετά τον οίκο S&P και ο οίκος Moody’s, πιθανολογεί χρεοκοπία της χώρας. Ο οίκος Moody’s μάλιστα θεωρεί ως αιτία της χρεοκοπίας, τις διμερείς συμφωνίες μεταξύ της Ελλάδας και των κρατών της Ευρωζώνης για παροχή εγγυήσεων στα πρότυπα της συμφωνίας που έκανε ο κ. Βενιζέλος με τους Φινλανδούς. Θεωρεί δε ότι το γαϊτανάκι αυτού του κύκλου....\nδιαπραγματεύσεων και συμφωνιών που άνοιξε η ελληνική κυβέρνηση, ενδέχεται να καθυστερήσει τις επόμενες δόσεις και να οδηγήσει την Ελλάδα στην χρεοκοπία.\nΟι εκτίμηση αυτή περιέχεται στο εβδομαδιαίο δελτίο που εκδίδει ο οίκος και στο οποίο αναφέρεται αναλυτικά η συμφωνία της Ελλάδας με την Φινλανδία, η οποία συμφωνία (λανθασμένη πέρα για πέρα) πιστεύουμε ότι θα ανοίξει τους ασκούς του Αιόλου, σε μια κρίσιμη για την πατρίδα μας χρονική συγκυρία.\nΑναρτήθηκε από exomatiakaivlepo στις 8/22/2011 08:15:00 μ.μ.


Κάμπινγκ Αγρογιάλι ~ ΠΑΡΑΛΙΕΣ ΤΗΣ ΗΠΕΙΡΟΥ\nHome » Λυγιά , Ν. ΠΡΕΒΕΖΑΣ » Κάμπινγκ Αγρογιάλι\nΤο κάμπινγκ Ακρογιάλι ⊚ βρίσκεται στα Ριζά, λίγο πιο νότια από την παραλία Χειμαδιού. Αριστερά της εισόδου υπάρχει εστιατόριο και εκτός από τους χώρους για σκηνές και τροχόσπιτα διαθέτει και δωμάτια για νοίκιασμα στο ψηλό κτίριο που βλέπετε στα δεξιά της εισόδου.\nΤο κάμπινγκ βρίσκεται ένα επίπεδο πιο ψηλά από την παραλία που είναι δίπλα του και χωρίζεται με συρματόπλεγμα από αυτή. Για την πρόσβαση υπάρχει έξοδος με σκάλες που κατεβαίνουν κατευθείαν από κάτω. Ο γιαλός είναι διάσπαρτος από βότσαλα από μέγεθος φασολιού μέχρι... πατάτας. Αυτή τη φορά δεν μπήκα για μπάνιο αλλά αν θυμάμαι καλά από παλιά, ο βυθός μέσα είναι αμμώδης με κάποιες μεγάλες σκόρπιες πέτρες πού και πού και βαθαίνει σχετικά ομαλά.\nΠιθανώς να βρείτε διαφορές στη μορφολογία του βυθού αν κινηθείτε πιο δεξιά ή πιο αριστερά από τις σκάλες. Στην παραλία όμως το σκηνικό είναι περίπου το ίδιο σε όλο αυτό το κομμάτι που βλέπει το μάτι σας.\nΜέσα στο κάμπινγκ υπάρχει αρκετή σκιά και οι χώροι είναι διαχωρισμένοι. Επίσης υπάρχει και ένα μίνι μάρκετ ακριβώς δίπλα από το δρόμο με τα απαραίτητα μόνο. Το επόμενο πιο κοντινό είναι πάνω στην κεντρική διασταύρωση της Λυγιάς, μερικά χιλιόμετρα πιο βόρεια.


Το Πανόραμα του Αιώνα | Retromaniax\nΤο Πανόραμα του Αιώνα (1984-??), ΕΡΤ\nΠρεμιέρα: Παρασκευή 13/1/1984\nΘυμάμαι μια εκπομπή της ερτ, ντοκυμαντεριστικου χαρακτήρα που στην αρχή των τίτλων έδειχνε ένα χέρι που χειρίζεται με μια μανιβέλα μια προπολεμική κινηματογραφική μηχανή λήψης. Η μουσική των τίτλων παρέπεμπαι σε πολεμικό εμβατήριο. Από ότι θυμάμαι είχε να κάνει με γεγονότα του 20 αιώνα ή κάτι τέτοιο...πέρσι το καλοκαίρι ξημερώματα είχε βάλει σε επανάληψη κάποιο επεισόδιο η ερτ. Αν θυμάται κανείς τίτλο θα ήτανε χρήσιμο.\n...η περιγραφή θυμίζει το "Πανόραμα του αιώνα" (?).\nΌπως με πληροφορούν έγκυροι κύκλοι που σχετίζονται με την ιστορία της ελληνικής τηλεόρασης, επρόκειτο για την ακρίβεια για την εκπομπή:\n"Το πανόραμα του 20ου αιώνα".\nΠροβαλλόταν κάθε Παρασκευή, μετά τη σειρά¨"Το Πάρκινγκ" και αναφερόταν στην ντοκουμενταρισμένη ιστορία, ελληνική και διεθνής του αιώνα που πέρασε.\nΤα αποσπάσματα των φιλμ προέρχονταν από σωζόμενες ιδιωτικές συλλογές αλλά και το πλούσιο αρχείο της ΕΡΤ. Ήταν η πρώτη φορά που σπάνιο οπτικοακουστικό υλικό τύγχανε ψηφιακής επεξεργασίας στην Ελλάδα.\nΉταν πολύ σημαντική σειρά διότι παρουσίαζε όχι μόνο τα ιστορικά γεγονότα της κάθε περιόδου (πολιτικά, στρατιωτικά κλπ ) αλλά και γεγονότα που αφορούσαν την κοινωνική και οικονομική ιστορία. Με άλλα λόγια, παρουσιαζόταν η καθημερινή πραγματικότητα των ανθρώπων.\nΛογοκλοπή και άγιος ο θεός... φαίνεται πως δεν είναι δικό μου, ε;;;\nΤην θυμάμαι και εγώ αυτή την εκπομπή.Δεν κράταγε πολλή ώρα.Την θυμάμαι γιατί περίμενα να τελειώσει για να αρχίσει ο Benny Hill.\nΤην είχε προσφέρει η ΡΑΔΙΟΤΗΛΕΟΡΑΣΗ σε ντιβιντί, πριν μερικά χρόνια. Ήταν από το 1931 ως το....?\nΌλαν ταν επεισόδιαν της εκπομπέως «Πανόραμα του Αιώνα»\n[Edited] Αντιλαμβάνομαι το αγαθό των κινήτρων σου αλλά κάτι τέτοιο είναι αντίθετο με τα πνευματικά δικαιώματα της εκπομπής και γενικά της ΕΡΤ. Η Εκπομπή υπάρχει στο αρχείο http://archive.ert.gr/?s=%CE%A0%CE%B1%CE%BD%CF%8C%CF%81%CE%B1%CE%BC%CE%B1+%CF%84%CE%BF%CF%85+%CE%B1%CE%B9%CF%8E%CE%BD%CE%B1] [edited]\nεδω οι εκπομπες https://archive.ert.gr/?s=ΠΑΝΟΡΑΜΑ+ΤΟΥ+ΑΙΩΝΑ


Δήμος Καστοριάς: Υποδοχή του Χρυσού Ολυμπιονίκη, Στέφανου Ντούσκου\nBy admin on 6 Αυγούστου, 2021 No Comment\nΘερμή υποδοχή πραγματοποιήθηκε πριν από λίγο στο Δημαρχείο Καστοριάς, στον Χρυσό Ολυμπιονίκη, Stefanos Ntouskos και στον Προπονητή της Εθνικής Ομάδας Κωπηλασίας, κ. Τζιάνι Ποστιλιόνε, οι οποίοι βρέθηκαν στην Καστοριά, στο πλαίσιο των προπονήσεων που κάνει αυτές τις μέρες η Εθνική Ομάδα Κωπηλασίας Εφήβων/Νεανίδων στη λίμνη της Καστοριάς.\nΟ Δήμαρχος Καστοριάς, Γιάννης Κορεντσίδης, ο οποίος βρίσκεται εκτός Καστοριάς, κατά τη διάρκεια της επίσκεψης στο Δημαρχείο, είχε μαζί τους ιδιαίτερα θερμή τηλεφωνική επικοινωνία, συγχαίροντάς τους για την τεράστια επιτυχία που έκανε περήφανους όλους τους Έλληνες.\nΠαρόντες στην υποδοχή, από πλευράς Δήμου Καστοριάς, ήταν ο Δημαρχεύων Αντιδήμαρχος, Άκης Λιάμης, ο Αντιδήμαρχος Στέλιος Φουλιράς και το Μέλος του Οργανισμού Κοινωνικής Προστασίας, Αλληλεγγύης, Παιδείας & Αθλητισμού, Δημοτικός Σύμβουλος, Μιχάλης Ζησόπουλου, ενώ τα δύο λαμπρά πρόσωπα της ελληνικής κωπηλασίας, συνόδευαν ο Έφορος Αγώνων της Κωπηλατικής Ομοσπονδίας (ΕΚΟΦΝΣ), κ. Κώστας Παπαγιάννης, ο Πρόεδρος του Ναυτικού Ομίλου Καστοριάς, κ. Παναγιώτης Μητρούδης, ο Πρόεδρος του Ναυτικού Ομίλου Μαυροχωρίου, κ. Ναούμ Μπούσης και ο εκπρόσωπος των παλαιμάχων κωπηλατών Καστοριάς, κ. Γιώργος Σαμαράς.\nΔήμος Καστοριάς: Υποδοχή του Χρυσού Ολυμπιονίκη, Στέφανου Ντούσκου added by admin on 6 Αυγούστου, 2021


Ήταν «εύκολα» ή «δύσκολα» τα θέματα της πρώτης μέρας των πανελληνίων εξετάσεων; Δεν έχει στην πραγματικότητα καμία σημασία. Για την συντριπτική πλειοψηφία των υποψηφίων οι δυσκολίες ξεκίνησαν αρκετά χρόνια νωρίτερα: επτά χρόνια νωρίτερα για την ακρίβεια.\nΟι Αρχές βεβαίως (σ.σ.: έτσι, με κεφαλαίο το άλφα!) φρόντισαν να στείλουν τα μηνύματά τους. Μαθητές και μαθήτριες – που δοκιμάζονται σε μια διαδικασία που όλοι όσοι την περάσαμε θυμόμαστε με φρίκη – θα πρέπει να κοιμούνται ήσυχοι και ήσυχες. Άλλωστε η μάχη «δεν κρίνει τα πάντα» (σ.σ. : σύμφωνα με τον πρωθυπουργό κ. Αλ. Τσίπρα) ούτε και είναι «καθοριστικός για τη ζωή τους αγώνας» (σ.σ.: όπως επεσήμανε ο υπουργός Παιδείας κ. Κ. Γαβρόγλου). Οι ζωές τους έχουν καθοριστεί με ακρίβεια τα χρόνια των μνημονίων. Φτηνό κρέας για την αγορά εργασίας τα παιδιά των εργατικών οικογενειών, μέλλοντες «άριστοι» οι γόνοι των οικογενειών που δεν άγγιξε (και ούτε πρόκειται ν' αγγίξει) η κρίση. Και μην ξεχνάμε και τους μέλλοντες «επιστήμονες»: υπάρχουν ακόμη οικογένειες που άντεξαν να πληρώσουν τα φροντιστήρια κι έχουν – ίσως – την δυνατότητα να υποστηρίξουν οικονομικά τα παιδιά τους στο δρόμο για το πτυχίο. Εφόσον τα τελευταία σπουδάζουν στην πόλη που διαμένουν βεβαίως: έξοδα για δεύτερο σπίτι δύσκολα θα βρεθούν.\nΣτο μεταξύ, τα παιδιά ας μην ανησυχούν. Η Πολιτεία φροντίζει γι' αυτά, το είπε και ο κ. Γαβρόγλου. «Ευθύνη της Πολιτείας είναι να δημιουργήσει προϋποθέσεις επαγγελματικής αποκατάστασης μέσα στο περιβάλλον της οικονομικής κρίσης. Και για αυτό εργαζόμαστε» τόνισε ενώ στην ίδια κατεύθυνση κινήθηκε και ο πρωθυπουργός, που επεσήμανε ότι είναι «ευθύνη δίκη μας να ανοίγουμε δόμους για την εκπλήρωση των ονείρων τους. Αυτό προσπαθούμε και με την εκπαιδευτική μεταρρύθμιση». Όπως και στην αρχή του κειμένου τονίστηκε, καμιά σημασία δεν έχει αν θα είναι εύκολα ή δύσκολα τα θέματα, αν θα γράψουν καλά ή άσχημα. Το παν είναι η επαγγελματική αποκατάσταση, κι ευτυχώς δηλαδή που η Πολιτεία δημιουργεί τις «προϋποθέσεις» γι' αυτό. Ήδη στις οθόνες άρχισαν να παίζουν οι διαφημίσεις για την τεχνική εκπαίδευση, συνεπώς, ας αναθαρρήσουν οι μέλλοντες «τεχνίτες». Το είπε άλλωστε και ο κ. υπουργός ότι «όταν η διαδικασία αυτή ολοκληρωθεί, προτρέπω τους νέους μας να επιλέξουν τις σπουδές που πραγματικά θέλουν, γιατί για να πετύχεις στη ζωή πρέπει να κάνεις αυτό που αγαπάς». Να παν να μάθουν μια τέχνη τα παιδιά, να κόψουν και τον λαιμό τους να την «αγαπήσουν» κιόλας και θα φροντίσει το Υπουργείο να την βαφτίσει «ανώτατες σπουδές»: να 'ναι καλά το – υπό ίδρυση – Πανεπιστήμιο Δυτικής Αττικής και οι – υπό ίδρυση – «διετείς δομές που θα δίνουν ευρωπαϊκούς τίτλους για τους αποφοίτους των επαγγελματικών λυκείων», όπως προβλέπεται στην «εκπαιδευτική μεταρρύθμιση».\n«Εύκολα» ή «δύσκολα» τα θέματα σήμερα; Θα 'ναι «εύκολα» ή «δύσκολα» τα θέματα των επομένων ημερών; Αδιάφορο! Το παν είναι να συνεχίζεται το θέατρο. Και η ψευδαίσθηση των «επιλογών». Πώς αλλιώς θα μπορούσαν να εύχονται «καλή επιτυχία» στους υποψήφιους εκείνοι ακριβώς που έκαναν το παν ώστε να μην έχουν κανένα μέλλον; Αφήστε που είναι και ευκαιρία για τα παιδιά της «πλέμπας» να τους ευχηθεί («Καλή αρχή! Καλή δύναμη! Καλή επιτυχία!») κοτζάμ «άριστος». Ναι, στον επικεφαλής της αξιωματικής αντιπολίτευσης και επίδοξο πρωθυπουργό κ. Κ. Μητσοτάκη αναφερόμαστε. Έτσι, για να σιγουρεύονται τα παιδιά πως το Κράτος (σ.σ.: με κεφαλαίο το κάπα!) έχει «συνέχεια»!\nΥ.Γ.: Το ότι η πλειοψηφία των «πολιτικών αρχηγών» (και ο ίδιος ο πρωθυπουργός) χρησιμοποιούν τα social media για να στείλουν τα μηνύματά τους δεν πρέπει – σε καμία των περιπτώσεων! – να μας ανησυχεί. Είναι όλοι τους υπεύθυνοι χρήστες του διαδικτύου, συνεπώς ουδεμία πιθανότητα υπάρχει οι αναρτήσεις τους να θεωρηθεί πως «προκαλούν ή διεγείρουν» σε τέλεση εγκληματικών πράξεων τώρα, που ακούγεται ότι τροποποιείται – καταλλήλως! – και ο αντιτρομοκρατικός νόμος.\nTags: ΑΛΕΞΗΣ ΤΣΙΠΡΑΣ,\tΚΥΡΙΑΚΟΣ ΜΗΤΣΟΤΑΚΗΣ,\tΠΑΙΔΕΙΑ,\tΚΩΣΤΑΣ ΓΑΒΡΟΓΛΟΥ,\tΠΑΝΕΛΛΗΝΙΕΣ ΕΞΕΤΑΣΕΙΣ,\tΠΑΝΕΛΛΑΔΙΚΕΣ


Πού πάνε τα Δημόσια ΙΕΚ - Γρεβενά – ΝΕΑ- ΕΙΔΗΣΕΙΣ – news- Grebena live GREVENA TV - O No 1 Ραδιοφωνικός σταθμός της Δυτικής Μακεδονίας με έδρα τα Γρεβενά\nO Deliveras έγινε «Γρεβενιώτης» « Αυτές είναι οι 35 λειτουργίες του ανθρώπινου σώματος που ίσως δεν γνωρίζατε μέχρι σήμερα!!!\nΤη δίωξη των Διώτη και Καπελέρη για τη λίστα Λαγκάρντ ζήτησαν οι οικονομικοί εισαγγελείς »\nΗ πολιτική του υπουργείου Παιδείας στην τεχνική εκπαίδευση της χώρας και οι εκτιμήσεις\nΥποτίμηση των Ινστιτούτων Επαγγελματικής Κατάρτισης (ΙΕΚ) ή αναβάθμισή τους; Τι φέρνουν οι αλλαγές στην τεχνική εκπαίδευση της χώρας που προωθούνται από το υπουργείο Παιδείας και για πρώτη φορά θα συνδέουν την αγορά εργασίας με την καθολική εφαρμογή του θεσμού της μαθητείας σε επιχειρήσεις αλλά και σύνδεση αποφοίτων γυμνασίου με τα ΙΕΚ;\nΤο περίφημο σύστημα της «διττής εκπαίδευσης» (dual system), σύμφωνα με το οποίο το μεγαλύτερο κομμάτι της επαγγελματικής εκπαίδευσης θα έχει τη μορφή εργασιακής εμπειρίας και θα διεξάγεται υπό τη μορφή μαθητείας και σε επιχειρήσεις όπου οι εκπαιδευόμενοι θα αμείβονται, έστω με συμβολικούς μισθούς, αποτελεί ένα πεδίο για πλούσια συζήτηση. Αλλοι εκτιμούν ότι έτσι θα μειωθούν η ανεργία και η εργασιακή ανασφάλεια. Αλλοι ότι οι επιχειρήσεις στην Ελλάδα περνούν περίοδο δύσκολη και κανείς δεν εξασφαλίζει ότι οι σπουδαστές (ή έστω κάποιοι σπουδαστές) θα περνούν στην παραγωγή μετά την ολοκλήρωση των σπουδών τους με κανονικούς μισθούς.\nΜε τους προβληματισμούς αυτούς ανοικτούς, το υπουργείο Παιδείας περνά σε μια μεγάλη αλλαγή στον χώρο της τεχνικής εκπαίδευσης της χώρας. Στο πλαίσιο αυτής, τα δημόσια Ινστιτούτα Επαγγελματικής Κατάρτισης (ΔΙΕΚ) δεν περνούν τελικά στη δικαιοδοσία των δήμων, παραμένουν στο υπουργείο Παιδείας και θα λειτουργήσουν ως αυτόνομες, περιφερειακές αποκεντρωμένες υπηρεσίες της Γενικής Γραμματείας Διά Βίου Μάθησης. Παράλληλα, στο πλαίσιο των νομοθετικών παρεμβάσεων του υπουργείου Παιδείας σχεδιάζεται αρκετές ειδικότητες επαγγελμάτων που σήμερα παρέχονται από τις Επαγγελματικές Σχολές να παρέχονται από τα ΔΙΕΚ και να μπορούν σε αυτές να φοιτούν και απόφοιτοι Γυμνασίου.\nΑυτή τη στιγμή το υπουργείο Παιδείας λειτουργεί 91 ΔΙΕΚ. Με δεδομένο ότι πολλοί νέοι και νέες που δεν πέτυχαν την είσοδό τους στο πανεπιστήμιο ή στα ΤΕΙ αναζητούν λύσεις για την επαγγελματική τους αποκατάσταση, χρήσιμος είναι ένας οδηγός στον «χάρτη» των ΙΕΚ. Στην Ελλάδα λειτουργούν δημόσια και ιδιωτικά ΙΕΚ με πολλές και πρωτότυπες ειδικότητες (περισσότερες από 160) και τα περισσότερα σε άμεση σύνδεση με την αγορά. Τα δημόσια ΙΕΚ είναι πρώτα στις προτιμήσεις των νέων καθώς έχουν πολύ χαμηλά δίδακτρα.\nΗ εξειδίκευση που προσφέρουν οι σπουδές στα ΙΕΚ δίνει τη δυνατότητα στους αποφοίτους να έχουν μεγαλύτερες προοπτικές επαγγελματικής αποκατάστασης, π.χ. τεχνικός εφαρμογών πληροφορικής, διοικητικό και οικονομικό στέλεχος επιχειρήσεων, ειδικός εφαρμογών αισθητικής, νοσηλευτικής τραυματολογίας, ειδικός φοροτεχνικού γραφείου, ειδικός εμπορίας, διαφήμισης και προώθησης προϊόντων (marketing), τεχνικός μαγειρικής τέχνης κ.ά. Για πολλές από τις ειδικότητες που προσφέρουν τα ΙΕΚ έχουν κατοχυρωθεί τα επαγγελματικά δικαιώματα, γι’ αυτό οι ενδιαφερόμενοι πρέπει να είναι προσεκτικοί στην επιλογή. Η άδεια άσκησης επαγγέλματος, όπου αυτή απαιτείται, εκδίδεται από την κατά περίπτωση αρμόδια υπηρεσία της νομαρχίας στην οποία υπάγεται η κατοικία του αιτούντος. Ρύθμιση βέβαια επαγγελματικών δικαιωμάτων δεν απαιτείται για όλα τα επαγγέλματα, καθ’ ότι η πρόσβαση σε πολλά από αυτά είναι ελεύθερη.\nΟσοι επιθυμούν να καταρτιστούν σε κάποια από τις ειδικότητες που προσφέρονται στα ΙΕΚ είναι απαραίτητο να ενημερώνονται έγκυρα για τα επαγγελματικά δικαιώματα των προσφερόμενων ειδικοτήτων και για τις επιλογές που θα τους παρέχει το δίπλωμά τους ως προς την εύρεση εργασίας.\nΤα δίδακτρα για την ερχόμενη χρονιά, καθώς και οι ειδικότητες, θα καθοριστούν μέσα στο καλοκαίρι ώστε να είναι γνωστά τον Σεπτέμβριο που γίνονται οι αιτήσεις εγγραφής και οι ενδιαφερόμενοι να είναι πλήρως ενημερωμένοι. Η διάρκεια φοίτησης στα ΙΕΚ της χώρας είναι τέσσερα εξάμηνα, ωστόσο υπάρχουν και κάποιες εξαιρέσεις για ορισμένες ειδικότητες.\nΟι αιτήσεις των υποψηφίων για εισαγωγή στα ΙΕΚ κατά το φθινοπωρινό εξάμηνο του έτους κατάρτισης 2012-2013 κατατίθενται στις αρχές Σεπτεμβρίου απευθείας στο ΙΕΚ της επιλογής τους. Η επιλογή διενεργείται από τα ΙΕΚ σύμφωνα με συγκεκριμένα κριτήρια. Για τα ΔΙΕΚ χρειάζεται να προσκομίσουν πρωτότυπο τίτλο σπουδών (απολυτήριο ή πτυχίο), δελτίο αστυνομικής ταυτότητας, πιστοποιητικό προϋπηρεσίας στην ειδικότητα που επιθυμούν, βεβαίωση ιδιότητας τέκνου πολύτεκνης οικογένειας (εφόσον τυγχάνουν της ιδιότητας αυτής).\nΗ επιλογή των υποψηφίων γίνεται μηχανογραφικά, με βάση τη βαθμολογία του τίτλου σπουδών, την ηλικία, την τυχόν προϋπηρεσία και την ιδιότητα τέκνου πολύτεκνης οικογένειας. Επίσης, οι ενδιαφερόμενοι πρέπει να γνωρίζουν ότι σε κάθε εξάμηνο κατάρτισης καλύπτονται όλες οι προβλεπόμενες θέσεις καταρτιζομένων στα ΔΙΕΚ επειδή οι αιτήσεις είναι περισσότερες από τις προσφερόμενες θέσεις.\nΟ ΟΕΕΚ είχε θεσμοθετήσει συνολικά 6.000 θέσεις για πρακτική άσκηση αποφοίτων ΙΕΚ, από τις οποίες οι 3.000 είναι επιδοτούμενες. Δικαίωμα έχουν μόνο οι απόφοιτοι ΔΙΕΚ αρμοδιότητας υπουργείου Παιδείας και μέχρι του ποσού που έχουν καταβάλει συνολικά ως δίδακτρα. Η προαιρετική πρακτική άσκηση για τους απόφοιτους δημόσιων και ιδιωτικών ΙΕΚ διαρκεί 6 μήνες. Η διάρκεια της πραγματοποιημένης πρακτικής άσκησης θεωρείται ως αναγνωρισμένη προϋπηρεσία για χορήγηση άδειας άσκησης επαγγέλματος. Η πραγματοποίηση της πρακτικής άσκησης μπορεί να γίνει στον δημόσιο τομέα, σε νομικά πρόσωπα δημόσιου ή ιδιωτικού δικαίου, καθώς και ιδιωτικές επιχειρήσεις.\nThis entry was posted on Τρίτη, Ιούλιος 16th, 2013 at 15:08 and is filed under ΠΑΙΔΕΙΑ. You can follow any responses to this entry through the RSS 2.0 feed. You can skip to the end and leave a response. Pinging is currently not allowed.\n« Αυτές είναι οι 35 λειτουργίες του ανθρώπινου σώματος που ίσως δεν γνωρίζατε μέχρι σήμερα!!!


πρεμιέρα - Zinapost.gr\nΠρεμιέρα έκαναν οι “Αλήθειες με τη Ζήνα”-Το καλωσόρισμα της Ζήνας Κουτσελίνη στους τηλεθεατές\nΠρεμιέρα σήμερα στις 12 έκανε η εκπομπή "Αλήθειες με τη Ζήνα", με τη Ζήνα Κουτσελίνη.\nΟ 3ος κύκλος του “GNTM” επιστρέφει: Όλα όσα θα δούμε\nΟ 3ος κύκλος του “GNTM”, του μεγαλύτερου διαγωνισμού μόδας,που κατάφερε να καθηλώσει το τηλεοπτικό κοινό για 2 σεζόν, επιστρέφει στο Star για να αλλάξει τα δεδομένα! Boys & Girls! Είναι γεγονός! Αγόρια και κορίτσια αγωνίζονται επί ίσοις όροις, για τον τίτλο του GNTM 3! Τα αγόρια έρχονται αυτή τη σεζόν στο GNTM 3, αποφασισμένα να […]\nΜετά από δεκάδες δοκιμαστικά, η πρωϊνή Κου Κου συμμορία, με αρχηγούς την Κατερίνα Καραβάτου και τον Κρατερό Κατσούλη, επιστρέφει για την πιο απρόβλεπτη σεζόν! Και φέτος πρωταγωνιστής “Στη Φωλιά των Κου Κου” είναι η αστεία πλευρά της επικαιρότητας. Από τη Φωλιά θα ξεπηδήσουν αγαπημένα πρόσωπα, με τα οποία θα συνομιλήσουμε επάνω σε κλαριά δέντρων αλλά […]\nΠρεμιέρες στον ΣΚΑΙ-Δείτε τι νούμερα συγκέντρωσαν\nΗμέρα πρεμιέρας ήταν η χθεσινή για τον ΣΚΑΙ. Τοι κανάλι του Φαλήρου επέλεξε την τελευταία ημέρα του Αυγούστου για να βγάλει στον αέρα τα προγράμματα του, τα οποία “έπαιξαν” άνετα μιας και απέναντι τους δεν υπήρχε ανταγωνισμός. Την αρχή έκαναν οι “Αταίριαστοι”, στη συνέχεια ήταν “Ώρα για φαγητό με την Αργυρώ”, η οποία έδωσε τη […]\nTo GNTM 3 έρχεται! Αυτή είναι η ημερομηνία της πρεμιέρας\nΤο «GNTM 3» έρχεται στις οθόνες μας με την Βίκυ Καγιά, τον Δημήτρη Σκουλό, τον Άγγελο Μπράτη και την Ζενεβιέβ Μαζαρί στην κριτική επιτροπή. Είναι γεγονός! Αυτή την τηλεοπτική σεζόν αγόρια και κορίτσια αγωνίζονται επί ίσοις όροις, για τον τίτλο του GNTM 3! Επιστρέφει ο τρίτος κύκλος του GNTM την ερχόμενη Δευτέρα 7 Σεπτεμβρίου στις 21:00 στο Star! Δείτε το trailer\nΠρεμιέρα έκανε το “Μy Style Rocks”\nΠρεμιέρα έκανε σήμερα το “My Style Rocks”, το οποίο δεν ολοκλήρωσε τον περσινό κύκλο του λόγω της πανδημίας του κορονοίού. Η Κατερίνα Στικούδη, στον ρόλο της παρουσιάστριας, μας παρουσιάσε τις φετινές διαγωνιζόμενες. Οι Στέλιος Κουδουνάρης, Έλενα Χριστοπούλου και Χάρης Χριστόπουλος πήραν θέση στην κριτική επιτροπή και ετοιμάστηκαν να κρίνουν και να συμβουλέψουν. Δέκα κοπέλες με […]\n“8 Λέξεις”: Ο δεύτερος κύκλος κάνει πρεμιέρα απόψε-Όσα θα δούμε\nΝέος κύκλος που συγκλονίζει. Νέα επεισόδια που κόβουν την ανάσα. Νέα πρόσωπα που αναστατώνουν τις ζωές των πρωταγωνιστών. Η 2η σεζόν της καθημερινής σειράς του ΣΚΑΪ, «8 Λέξεις», έρχεται από τη Δευτέρα 31 Αυγούστου στις 21.00 και θα είναι συναρπαστική. Δευτέρα 31 Αυγούστου ΕΠΕΙΣΟΔΙΟ 1 Η Ναυσικά κοντεύει να τρελαθεί με το θέμα της Τζουλιάνας, […]\nH Σοφία Μουτίδου, Πηνελόπη Αναστασοπούλου, Σοφία Κουρτίδου και Κρυσταλλία Ρήγα έκαναν πρεμιέρα σήμερα στο δικό τους «θάλαμο», στο «The Booth». Τέσσερις γυναίκες που έχουμε αγαπήσει μέσα από την καλλιτεχνική τους δραστηριότητα αλλά και τη δυναμική τους παρουσία στα social media γίνονται η παρέα με την οποία οι τηλεθεατές θα μπορούν να συζητήσουν όλα όσα θα κουβέντιαζαν […]\n‘Οπου και αν βρίσκεστε το καλοκαίρι, κάντε check in στον ALPHA και ταξιδέψτε… Παντού! Η καλύτερη πρωινή εκπομπή του καλοκαιριού, η οποία αγαπήθηκε από τους τηλεθεατές, επιστρέφει ξανά στον αέρα του Alpha, από τις 20 Ιουλίου και καθημερινά από Δευτέρα έως Παρασκευή, 09:00 – 12:00. Ενημέρωση και ψυχαγωγία, κοινωνικά θέματα, προτάσεις για διακοπές, οι ομορφιές […]\n«The Booth» Πρεμιέρα τη Δευτέρα 13 Ιουλίου στο OPEN Σοφία Μουτίδου, Πηνελόπη Αναστασοπούλου, Σοφία Κουρτίδου και Κρυσταλλία Ρήγα έρχονται κάθε μεσημέρι live, με την πιο feel good διάθεση, και μοιράζονται σκέψεις, χαρές και αγωνίες με τους τηλεθεατές. Ζωντανό, άμεσο, διαδραστικό και με πολύ χιούμορ το «The Booth» έρχεται να φέρει στο προσκήνιο όλα όσα μας απασχολούν στην καθημερινότητα. Ερωτικές […]\nΜε μια πρόσκληση για “βόλτα” και πολύ…”Φλερτ’ έκανε πρεμιέρα η Νάντια Κοντογεώργη!\nΠρεμιέρα έκανε σήμερα η Νάντια Κοντογεώργη, με το «ΦλΕΡΤ», το νέο καθημερινό ψυχαγωγικό μαγκαζίνο της ΕΡΤ1, στις 16:00. Το καλοκαίρι είναι μια καλή ευκαιρία να χαλαρώσουμε και να φλΕΡΤάρουμε με όλα τα ωραία πράγματα που συμβαίνουν στη ζωή. Να απολαμβάνουμε την κάθε στιγμή, να εστιάζουμε μόνο σε όσα πραγματικά αξίζουν και μπορούν να μας κάνουν ευτυχισμένους και καλύτερους ανθρώπους. Με το γεμάτο αισιοδοξία και […]\n“Μη μασάς” ετοιμάζεται να μας πει ο Γιώργος Τσούλης στον Alpha-Όσα θα δούμε στην εκπομπή του\nΠρεμιέρα τη Δευτέρα 8 Ιουνίου και καθημερινά, από Δευτέρα έως Παρασκευή, στις 15:30 Ο Γιώργος Τσούλης κάνει τη μαγειρική, διασκέδαση, κι έρχεται να αποδείξει ότι όλοι μπορούν να τα καταφέρουν στην κουζίνα! Καθημερινά, ο chef μαγειρεύει λαχταριστές, δροσερές συνταγές που θα μας δώσουν ιδέες για τα καλοκαιρινά μας τραπέζια. Μαζί του μια sous chef από […]\n«Ο Γιατρός, Η ιστορία ενός θαύματος»: Όσα θα δούμε στη νέα σειρά του ΣΚΑΙ\n«Ο Γιατρός, Η ιστορία ενός θαύματος»: η σειρά φαινόμενο, που κατέκτησε το τηλεοπτικό κοινό σε ολόκληρο τον κόσμο από τα πρώτα κιόλας επεισόδια, έρχεται στον ΣΚΑΪ, από την Κυριακή του Πάσχα και καθημερινά (Δευτέρα-Παρασκευή) στις 21.30. Η σειρά βασίζεται στην ομώνυμη επιτυχημένη και πολυβραβευμένη κορεάτικη παραγωγή που στη συνέχεια διασκευάστηκε με μεγάλη επιτυχία τόσο από […]\nTo “Just the 2 of us” έκανε πρεμιέρα το βράδυ του Σαββάτου στο OPEN και ξεκίνησε δυναμικά με μία σειρά από χορογραφίες στις οποίες συμμετείχαν οι διαγωνιζόμενοι. Μετά από αυτήν την λαμπερή εισαγωγή, την εμφάνισή του έκανε ο παρουσιαστής του σόου, Νίκος Κοκλώνης, ο οποίος εξήγησε τους κανόνες του παιχνιδιού και παρουσιάσε την κριτική επιτροπή που αποτελείται από την Δέσποινα […]\nΌσα θα δούμε στην πρεμιέρα του “Just the 2 Of Us”\nTo show με τους περισσότερους celebrities. Ένα διαγωνιστικό σόου τραγουδιού με απρόβλεπτα ντουέτα! Το Σάββατο 14 Μαρτίου στις 21:00 το λαμπερό JUSTTHE 2 OFUS επιστρέφει στον αέρα του OPEN πιο δυνατό από ποτέ. Δεκατέσσερις επαγγελματίες τραγουδιστές και δεκατέσσερις προσωπικότητες από διάφορους χώρους, που έχουν το θάρρος να τραγουδήσουν πάνω στη σκηνή, ενώνουν τις φωνές τους […]\n“LUTHER”: Η βραβευμένη σειρά κάνει πρεμιέρα στο Star-Όσα θα δούμε\nΑπό τη Δευτέρα2 Μαρτίου στις 23:45 με διπλό επεισόδιο και κάθε Δευτέρα και Τρίτη αμέσως μετά το επεισόδιο του MasterChef 4 Ένα βραβευμένο αστυνομικό δράμα του Νιλ Κρος σε παραγωγή BBC, με πρωταγωνιστή τον ΊντριςΈλμπα, στον ρόλο του αφοσιωμένου, ιδιοφυούς, ταλαντούχου αλλά ορισμένες φορές ανεξέλεγκτα βίαιου, ντετέκτιβ, Τζον Λούθερ. Ο Λούθερ βάζει πάνω απ’ όλα […]\nMega: Η τηλεθέαση της Κυριακής\nΠρεμιέρες είχαμε το Σάββατο στο Mega! Νωρίς το πρωί του Σαββάτου είδαμε το “Mega Σαββατοκύριακο” ενώ στις 12:00 πρεμιέρα έκανε η αθλητική εκπομπή «Sports Weekend», χωρις καμία από τις 2 να καταφέρει να κερδίσει το ενδιαφέρον του τηλεοπτικού κοινού. Και χθες Κυριακή 23 Φεβρουαρίου οι 2 εκπομπές παρέμειναν σε πολύ χαμηλές τηλεθεάσεις. Δείτε τα νούμερα τηλεθέασης. Δυναμικό […]\nΠρώτο Σάββατο χθες που το Mega ήταν στον τηλεοπτικό μας “αέρα” και πάλι και εκτός από σειρές που προβάλλονται σε επανάληψη χθες είχαμε και 2 πρεμιέρες. Πρώτο μας καλημέρισε το “Mega Σαββατοκύριακο” στις 07:00 το πρωί με τον Γιώργο Χουδαλάκη, τον Άρη Ραβανό, τον Χρήστο Μέγα και την Μαρία Κατσή οι οποίοι μας έδωσαν την εικόνα της επικαιρότητας όλης της εβδομάδας. Στις 12:00 πρεμιέρα […]\nΤο Mega επέστρεψε! Δείτε τι νούμερα σημείωσε στην πρεμιέρα του\nΔευτέρα 17 Φεβρουαρίου χθες και η μέρα που το Mega επέστρεψε στις οθόνες μας! Το τηλεοπτικό κοινό φαίνεται πως ανυπομονούσε γι’ αυτή την επιστροφή και χάρισε υψηλά ποσοστά στο κανάλι, που ξεκίνησε το πρόγραμμα του με πρωινές ενημερωτικές εκπομπές, δελτία ειδήσεων, αλλά και παλιές αγαπημένες ελληνικές σειρές. Μάλιστα κατάφερε να είναι απόλυτα ανταγωνιστικό και να “μοιράσει” την […]\nΈγινε η MEGAλη πρεμιέρα!\nΕίναι πλέον γεγονός! Το Mega είναι και πάλι εδώ. Το κανάλι έκανε πρεμιέρα σήμερα στις 06:00 το πρωί με τον Νίκο Φιλιππίδη και την Μπάγια Αντωνοπούλου να μας καλημερίζουν από την εκπομπή “Κοινωνία Ώρα Mega”. O Σταμάτης Μαλέλης μάλιστα ανέβασε μια φωτογραφία στον λογαριασμό του στο fb από το control του σταθμού γράφοντας “Ξεκινήσαμε!”. .


ΤΣΙΡΙΓΟ FM: ΕΠΙΣΗΜΗ ΔΗΛΩΣΗ ΥΠΟΨΗΦΙΟΤΗΤΑΣ ΤΟΥ ΜΑΝΩΛΗ ΧΑΡΟΥ\nΑργά το βράδυ της Κυριακής κυκλοφόρησε στα μέσα ενημέρωσης των Κυθήρων η επίσημη δήλωση του Μανώλη Χάρου με την οποία εκφράζει την πρόθεσή του να θέσει υποψηφιότητα για Δήμαρχος Κυθήρων και Αντικυθήρων στις επερχόμενες δημοτικές εκλογές. Ακολουθεί το πλήρες κείμενο της δήλωσης.\nΣτις τόσο κρίσιμες για το μέλλον του νησιού μας επερχόμενες εκλογές, δηλώνω πολιτικά παρών. Μετά από πολύ σκέψη, γνωρίζοντας το βάρος μιας τέτοιας απόφασης, έχοντας μοιραστεί τις σκέψεις μου με ευρύ κύκλο ανθρώπων που σέβομαι και εκτιμώ, θεωρώ πως ήρθε η ώρα να δημοσιοποιήσω την απόφασή μου.\nΟι Τσιριγώτες γνωρίζουν και εμένα και την οικογένειά μου. Γεννήθηκα το 1960. Μεγάλωσα στο Τσιρίγο όπου πήγα σχολείο – στο ίδιο σχολείο που δίδαξαν για χρόνια ο πατέρας μου και πριν αυτόν ο παππούς μου. Σπούδασα στο Παρίσι στην Ανώτατη Σχολή Καλών Τεχνών. Έχω δουλέψει επαγγελματικά σαν ζωγράφος με εκθέσεις στην Ελλάδα, στην Ευρώπη, στις ΗΠΑ και την Ιαπωνία, και έχω βραβευτεί για το έργο μου από την Ακαδημία Αθηνών και από το Γαλλικό κράτος.\nΚοινωνικά ενεργός, μετείχα στον Σύλλογο για τη διατήρηση της φυσιογνωμίας της Φιλοθέης, όπου έχω εκλεγεί πρόεδρος και αντιπρόεδρος. Είμαι για δεύτερη θητεία εκλεγμένο μέλος του Δ.Σ. του ΚΕΘΕΑ, δουλεύοντας εθελοντικά στα προγράμματά του. Με την ιδιότητα του μέλους του ΔΣ, συμμετείχα στη διεθνή συνδιάσκεψη του ΟΗΕ για τα ναρκωτικά τον Μάρτιο 2014 στη Βιέννη, οργανώνοντας και παρουσιάζοντας την έκθεση «Κοινότητες στη φυλακή, παράθυρο στην κοινωνία».\nΈχω εκλεγεί πρόεδρος του Κυθηραϊκού Σύνδεσμου (Μορφωτικό Κέντρο Κυθήρων), θέση από την οποία θα παραιτηθώ αν αποκτήσω πολιτική θέση, αφού από το καταστατικό του Συνδέσμου καθορίζεται ασυμβίβαστο ρόλων. Πιστεύω πως η κοινωνική πράξη, ο ακτιβισμός, είναι οδοί διαφυγής από τη μεγάλη κρίση που μας μαστίζει.\nΣκέφτηκα πολύ πριν καταλήξω στην απόφασή μου, προσπαθώντας να διακρίνω τον ρόλο που θα μπορούσα να διαδραματίσω. Η παθογένεια που χαρακτηρίζει την Ελληνική τοπική αυτοδιοίκηση είναι γνωστή. Είναι όμως γεγονός πως η παθογένεια αυτή καθορίζει την καθημερινότητα, τα σπίτια μας, τις συνθήκες που μεγαλώνουν τα παιδιά μας, την ίδια τη ζωή μας. Ζούμε ήδη μια άλλη εποχή. Το μέλλον δεν αφήνει κανένα περιθώριο ραστώνης, ευκολίας, ανικανότητας. Σε μια εποχή που μπορεί και να είναι ιστορική για τον Δήμο Κυθήρων, καλούνται όσοι θα ασχοληθούν με τα δημοτικά πράγματα να χαράξουν πορεία μηδενικών λαθών, σε πολύ πονηρούς καιρούς και με μηδενικές ευκαιρίες. Θα διαχειριστούν μια σκληρή πραγματικότητα καθοριστική για το μέλλον, για τις επόμενες γενιές.\nΟι Τσιριγώτες είμαστε ηθικοί, αγαπάμε τον τόπο μας, τιμάμε τους παππούδες και φροντίζουμε τα παιδιά μας. Όμως εμείς, τα διώχνουμε από τον τόπο τους, διωγμένα από τη μετριότητα της πατρίδας που οι ίδιοι αναπαράγουμε. Θέλω να πιστεύω πως η σκληρότητα της πραγματικότητας μπορεί να μας συνεφέρει. Αυτή είναι μια στιγμή που περνάει από το χέρι όλων μας.\nΈφθασε επιτέλους η στιγμή να μαζευτούμε σε μία ομάδα, όλοι όσοι είμαστε έτοιμοι να διαθέσουμε υπεύθυνα γνώσεις και εμπειρίες, κόπο και χρόνο, για να διασφαλισθεί το μέλλον των νησιών μας.\nΗ Τσιριγώτικη οικογένεια με το αίμα του μετανάστη παππού, με τη στέρηση και την περηφάνια χρόνων και χρόνων έχει βγάλει παιδιά με γνώσεις, ικανότητες και ηθική, που είναι το κεφάλαιο και το μέλλον του τόπου. Έχει έρθει η ώρα να κοιτάξουμε προς τα εκεί και να ξεπεράσουμε τα δεδομένα και τις βολές μας. Έχοντας ζήσει πολύ εκτός Ελλάδας, θυμώνω όταν ακούω τους ανίκανους μεσήλικες να σπρώχνουν τα νιάτα στο εξωτερικό, γιατί εδώ υποτίθεται δεν έχει μέλλον.\nΟ καιρός λιγοστεύει. Οι αποφάσεις και οι πράξεις του καθενός έχουν ιδιαίτερο βάρος. Ο καιρός του αυτοσχεδιασμού τελειώνει. Οι πράξεις στο όριο του παρανόμου, από άγνοια ή υπερεκτίμηση ικανοτήτων, δεν είναι λύση. Είναι η ώρα της ευθύνης. Είναι η ώρα σοβαρής δουλειάς και σχεδίου δράσης.\nΤο «παρών» που δήλωσα σημαίνει πως θα προσπαθήσω με όλες μου τις ικανότητες, τις γνώσεις και τις δυνάμεις να δημιουργήσω το περιβάλλον δράσης που θα μπορέσει να δώσει μέλλον στο νησί. Γνωρίζω πως μπορώ να ηγηθώ, να συνεργαστώ, να υποστηρίξω σε ένα σοβαρό σχέδιο που αφορά τον τόπο μας. Πυξίδα στις επιλογές μου είναι οι γνώσεις, οι αρχές και οι δυνατότητες όλων. Με λίγα λόγια και με τη στήριξη των ανθρώπων που εκτιμώ και σέβομαι, ζητάω τη ψήφο των συμπατριωτών μας, θεωρώντας πως μπορώ να προσφέρω και να εγγυηθώ το πλαίσιο συνεργασίας και συμμετοχής για το μέλλον και την προκοπή του Τσιρίγου.\nΑναρτήθηκε από ΤΣΙΡΙΓΟ FM στις 9:28 π.μ.


ΜΟΝΑΣΤΗΡΑΚΙ - Ταξιδιωτικός οδηγός | TravelPlorer\nΓΑΛΑΞΙΔΙ 73373 επισκέψεις\nΤΡΟΙΖΟΝΙΑ 14556 επισκέψεις\nΜΕΣΟΛΟΓΓΙ 30622 επισκέψεις\nΤαξιδιωτικός oδηγός για ΜΟΝΑΣΤΗΡΑΚΙ\nΔες τις πιο φθηνές τιμές ξενοδοχείων για ΜΟΝΑΣΤΗΡΑΚΙ. Σύγκρινε τιμές από τις καλύτερες ταξιδιωτικές ιστοσελίδες και βρες τη φθηνότερη τιμή.\nΤο Μοναστηράκι είναι ένα μικρό παραθαλάσσιο χωριό περίπου 10 χιλιόμετρα μετά τη Ναύπακτο, στο δρόμο προς Ιτέα. Ανήκει στο Νομό Φωκίδας.\nΜε το αυτοκίνητό σας αφού περάσετε τη Ναύπακτο, ακολουθήστε το δρόμο προς την Ιτέα. Προσοχή μόνο στο δρόμο γιατί και πολλές στροφές έχει, αλλά και πολλά φορτηγά διεθνών μεταφορών που δεν επιτρέπουν τις προσπεράσεις. Κάντε υπομονή γιατί η απόσταση είναι πολύ μικρή μέχρι να φτάσετε.\nΤο Μοναστηράκι αποτελεί ένα πολύ δημοφιλή προορισμό όχι μόνο το καλοκαίρι, αλλά και τα τριήμερα και τις αργίες. Για αυτό το λόγο ίσως να συναντήσετε κάποιο πρόβλημα στο παρκάρισμα και στην κυκλοφορία μέσα στο χωριό. Αν δεν είστε από εκείνους που θέλουν να παρκάρουν το αυτοκίνητό τους ακριβώς μπροστά από το μαγαζί που θέλουν να καθίσουν, μην τύχει και περπατήσουν κανένα μέτρο και κουραστούν παραπάνω, δεν θα έχετε κανένα πρόβλημα.\nΤο πολύ καλό φαγητό είναι ένας από τους κύριους λόγους που πολύς κόσμος επισκέπτεται το Μοναστηράκι. Στο μικρό και πολύ γραφικό λιμανάκι υπάρχουν στη σειρά αρκετές ψαροταβέρνες που με τα τραπεζάκια τους στο πλακόστρωτο του λιμανιού προσφέρουν όμορφες στιγμές χαλάρωσης. Φυσικά δεν προσφέρουν μόνο φρέσκο ψάρι αλλά και τα κλασικά πιάτα της ώρας για όσους δεν είναι του «ψαριού». Λειτουργούν μεσημέρι-βράδυ αλλά τις ημέρες αυξημένης κίνησης ίσως δυσκολευτείτε να βρείτε ελεύθερο τραπέζι, ιδίως αν πάτε τελευταία στιγμή. Αν και έχω καθίσει δύο-τρεις φορές στις ταβέρνες του λιμανιού με πολύ καλές πάντα εντυπώσεις, το αγαπημένο μου μέρος δεν βρίσκεται στο λιμάνι αλλά λίγο πιο πέρα από αυτό. Για να το βρείτε θα πρέπει να περπατήσετε παραλιακά μετά το τέλος του λιμανιού και με κατεύθυνση προς την Ιτέα. Στην άκρη του λιμανιού ξεκινάει ένας υπέροχος πλακόστρωτος παραλιακός δρόμος ο οποίος θα σας φέρει στην πόρτα της ψαροταβέρνας (συγχωρήστε με αλλά δεν θυμάμαι το όνομα). Πρόκειται για ένα ήσυχο μέρος, μακριά από τη βαβούρα του λιμανιού τις ημέρες αιχμής και με υπέροχο φαγητό.\nΗ παραλία του χωριού λέγεται «Παραθάλασσο» και βρίσκεται πολύ κοντά, δυτικά του χωριού, στην κατεύθυνση προς Ναύπακτο. Δεν διαθέτει άμμο αλλά βότσαλο και ποιότητα νερού άριστη. Πεντακάθαρο, κρυστάλλινο και πολύ κρύο-αναζωογονητικό. Γενικά να ξέρετε ότι έτσι είναι η θάλασσα περίπου μέχρι και το Γαλαξίδι. Στην παραλία τους καλοκαιρινούς μήνες λειτουργούν και beach club για τους λάτρεις της διασκέδασης…\nΌταν ο καιρός το επιτρέπει μπορείτε να περπατήσετε παραλιακά κατά μήκος του χωριού θαυμάζοντας τη γραφικότητα του μέρους. Καλύτερη περίοδος για κάτι τέτοιο η Άνοιξη και το καλοκαιρινό σούρουπο. Ένα μπράβο στους τοπικούς φορείς που έχουν φροντίσει ώστε ο πεζός να μπορεί αμέριμνος να περπατήσει και να χαρεί την ομορφιά του μικρού κολπίσκου στον οποίο είναι χτισμένο αμφιθεατρικά το Μοναστηράκι.\nΠρόκειται για ένα πολύ όμορφο και γραφικό προορισμό που σίγουρα αξίζει να επισκεφτείτε, έστω για μια μονοήμερη εκδρομή. Αλλά και αν απλώς τύχει να περνάτε από τη διαδρομή Ναυπάκτου-Ιτέας, αφιερώστε λίγη ώρα και μπείτε στο χωριό, ιδίως αν νομίζετε ότι έχει έρθει και η ώρα του φαγητού. Το Μοναστηράκι θα σας αποζημιώσει και σίγουρα θα θέλετε κάποια στιγμή να ξαναπάτε και να του αφιερώσετε περισσότερο χρόνο!


Η Covid-19 μπορεί να αλλάξει τη μόδα για πάντα | Protagon.gr\nΦορέματα από την έκθεση «Silk and Steel: French Fashion, Women, and WWI». Αριστερά, φόρεμα «Madame»,1916, σχεδιασμένο από την Ζαν Λανβέν. Δεξιά, μάλλινη στολή του Abercrombie and Fitch για τις εθελόντριες της ομάδας Smith College Relief Unit, 1917 | CreativeProtagon/Bard Graduate Center\nΗ Covid-19 μπορεί να αλλάξει τη μόδα για πάντα\nΟ Α' Παγκόσμιος Πόλεμος μας δίνει ενδείξεις για το πώς η πανδημία θα μπορούσε να διαφοροποιήσει τη σχέση μας με τα ρούχα. Τα αποκαλυπτικά συμπεράσματα από μια νέα μεγάλη έκθεση στις ΗΠΑ\nProtagon Team 7 Φεβρουαρίου 2021, 09:41\nΦορέματα από την έκθεση «Silk and Steel: French Fashion, Women, and WWI». Αριστερά, φόρεμα «Madame»,1916, σχεδιασμένο από την Ζαν Λανβέν. Δεξιά, μάλλινη στολή του Abercrombie and Fitch για τις εθελόντριες της ομάδας Smith College Relief Unit, 1917\n|CreativeProtagon/Bard Graduate Center\nΓια προσπαθήστε να θυμηθείτε: Πόσος καιρός έχει περάσει από την τελευταία φορά που φορέσατε κοστούμι ή βραδινό φόρεμα; Η πανδημία έχει αλλάξει τον τρόπο με τον οποίο ντυνόμαστε: Κλεισμένοι στο σπίτι, εδώ και έναν χρόνο κλειδώσαμε τα καλά μας ρούχα στη ντουλάπα και κυκλοφορούμε με φόρμες και πιτζάμες. Αλλά δεν είναι η πρώτη φορά στην ιστορία που ένα σημαντικό παγκόσμιο γεγονός κατάφερε να αλλάξει τη μόδα.\nΟ Α’ Παγκόσμιος Πόλεμος οδήγησε σε «σεισμικές» μετατοπίσεις: οι γυναίκες έβγαλαν τους σφιχτούς κορσέδες και φόρεσαν σουτιέν, το άνετο φανελένιο ύφασμα ήταν σε πρώτη ζήτηση, ενώ άρχισε η μαζική παραγωγή γυναικείων ενδυμάτων, τα οποία για πρώτη φορά απέκτησαν τσέπες.\nΟι πληροφορίες προέρχονται από μια νέα έκθεση με τίτλο «Silk and Steel: French Fashion, Women, and WWI» («Μετάξι και Ατσάλι: Γαλλική Μόδα, Γυναίκες και Πρώτος Παγκόσμιος Πόλεμος»), που παρουσιάζεται τώρα στο National WWI Museum and Memorial, στο Κάνσας Σίτι του Μιζούρι, μετά την παρουσίασή της στο Bard Graduate Center στη Νέα Υόρκη.\nΜοδίστρες του οίκου Jenny couture διαδηλώνουν στις 18 Μαΐου 1917 έξω από το ατελιέ στη λεωφόρο Σανζ Ελιζέ στο Παρίσι, διεκδικώντας μεγαλύτερους μισθούς και άδεια το απόγευμα του Σαββάτου και τις Κυριακές (Maurice-Louis Branger/Roger-Viollet)\nΣτημένη από τις ιστορικούς μόδας Μοντ Μπέις-Κρούγκερ και Σοφία Κέρκτζιαν, η έκθεση αποκαλύπτει πώς στιγμές παγκόσμιας κρίσης μπορούν να αλλάξουν τη σχέση μας με τα ρούχα. Και, όπως γράφει η Ελίζαμπεθ Σέγκραν στην ιστοσελίδα Fast Company, δίνει μια ιδέα για το πώς θα μπορούσε η τρέχουσα πανδημία να επηρεάσει τον τρόπο με τον οποίο θα ντυνόμαστε στο μέλλον.\nΟι κρίσεις αλλάζουν την εργασία\nΟ τελευταίος αιώνας της δυτικής μόδας ήταν μια ιστορία απλοποίησης. Πριν από τον A’ Παγκόσμιο Πόλεμο, οι μεγαλοαστές Γαλλίδες -ιέρειες του στυλ- άλλαζαν ρούχα πέντε φορές την ημέρα. Διέθεταν περίτεχνα ενδύματα ειδικά για κάθε περίσταση: πρωινά φορέματα, φορέματα τσαγιού, τουαλέτες χορού και σύνολα για την όπερα.\nΌταν ο πόλεμος εξερράγη σε όλη την Ευρώπη, οι πλούσιες Γαλλίδες άφησαν στην άκρη τα μη πρακτικά ρούχα τους και άρχισαν να φορούν ταγιέρ ραμμένα κατά παραγγελία. Το look είχε εισαχθεί από την Αγγλία και ήταν δημοφιλές στις γυναίκες της εργατικής τάξης για δεκαετίες, αλλά μετά την έναρξη του πολέμου, έγινε η επιλογή των γυναικών σε όλες τις κοινωνικές τάξεις. Και η τάση διαδόθηκε σε όλο τον κόσμο.\nΗταν ρούχα που συνδέθηκαν με ευρύτερες αλλαγές στην εργασία. Οι άντρες πήγαν στον πόλεμο, και οι γυναίκες άρχισαν να δουλεύουν σε γραφεία, εργοστάσια και νοσοκομεία. Τα ταγιέρ ήταν πολύ πιο πρακτικά για τη δουλειά: Απαιτούσαν πολύ λιγότερο χρόνο για να φορεθούν και επέτρεπαν στις γυναίκες να κινούνται σχετικά ελεύθερα.\nΟι Γαλλίδες κατά τη διάρκεια του Α’ Παγκοσμίου Πολέμου έκαναν ανδρικές δουλειές (National WWI Museum and Memorial)\nΤότε άρχισαν επίσης οι γυναίκες για πρώτη φορά να αγκαλιάζουν πτυχές ανδρικών ενδυμάτων. Αργότερα, στον Β’ Παγκόσμιο Πόλεμο, οι περισσότερες φορούσαν παντελόνι, πράγμα που άνοιξε τον δρόμο στη μοντέρνα μόδα. «Μερικές [γυναικείες] στολές μιμήθηκαν τις στρατιωτικές στολές», λέει στο Fast Company η Λόρα Βόγκτ, επιμελήτρια στο τμήμα Εκπαίδευσης του Μουσείου, και συμπληρώνει ότι «Πολλές γυναίκες ζωντάνευαν τα ρούχα τους με κοσμήματα ή λευκά δαντέλα στον γιακά, προκειμένου να ενισχύσουν τη θηλυκότητά τους και να αντιμετωπίσουν την κριτική για το πώς ανέτρεψαν τους ρόλους των φύλων μέσω της δουλειάς τους τον καιρό του πολέμου».\nΟ θάνατος του κορσέ και η γέννηση της τσέπης\nΗ στροφή σε πιο casual ρούχα κατά τη διάρκεια του Α΄Παγκοσμίου Πολέμου οδήγησε σε πολλές σημαντικές καινοτομίες στο γυναικείο φόρεμα. Κατ΄ αρχάς, πολλές γυναίκες παράτησαν τον κορσέ που τις έσφιγγε και άρχισαν να φορούν σουτιέν. Η ιδέα του σουτιέν είχε κυκλοφορήσει πριν από τον πόλεμο. Στις Η.Π.Α., το πρώτο δίπλωμα ευρεσιτεχνίας δόθηκε στην ντεμπιτάντ Μέρι Φελπς Τζέικομπς το 1914, τρία χρόνια πριν η χώρα εισέλθει επίσημα στον πόλεμο. Αλλά το ρούχο υιοθετήθηκε ευρέως κατά τη διάρκεια του πολέμου. «Υπήρξε μια παγκόσμια αλλαγή στα ρούχα που επέτρεπε μεγαλύτερη κίνηση», λέει η Βογκτ, και επισημαίνει ότι «ο πόλεμος επιτάχυνε τη διαδικασία αποδοχής αυτού που νωρίτερα μπορεί να είχε θεωρηθεί σκανδαλώδες ή πολύ προοδευτικό».\nΒραδινή κεντητή τσάντα με περίτεχνο μεταλλικό πλαίσιο και αλυσίδα (Missouri Historic Costume and Textile Collection, University of Missouri)\nΟι γυναίκες έβαλαν τελικά και τσέπες στα ρούχα τους. Πριν από τον πόλεμο, τα ανδρικά κοστούμια είχαν πολλές τσέπες, μεταξύ άλλων και συγκεκριμένα τσεπάκια για ρολόγια και πορτοφόλια αλλά ήταν κάτι σπάνιο για τα γυναικεία φορέματα. Καθώς, όμως, οι γυναίκες εντάχθηκαν στο εργατικό δυναμικό, οι στολές τους άρχισαν να σχεδιάζονται και με τσέπες, μια τάση που τελικά επεκτάθηκε και στις καθημερινές ενδυμασίες τους. Οι τσέπες διατηρήθηκαν σε κάποιο βαθμό στα γυναικεία ρούχα, αλλά ακόμη και σήμερα, τα γυναικεία φορέματα είναι λιγότερο πιθανό να έχουν τσέπες, ενώ τα ανδρικά παντελόνια έχουν σχεδόν πάντα, οδηγώντας σε αυτό λέγεται «προνόμιο τσέπης».\nΕυκαιρίες για καινοτομία\nΚατά τη διάρκεια του Α’ Παγκοσμίου Πολέμου, μερικοί ράφτες και μοδίστρες στρατολογήθηκαν και αναγκάστηκαν να κλείσουν τα ραφεία τους, ενώ άλλοι οίκοι μόδας άλλαξαν δραστηριότητα για να βοηθήσουν την πολεμική προσπάθεια ράβοντας επιδέσμους, πουκάμισα και πλέκοντας κάλτσες για στρατιώτες. Κάτι ανάλογο δηλαδή με αυτό, που έγινε τις μέρες μας όταν πολλές μάρκες και σχεδιαστές άρχισαν να κατασκευάζουν μάσκες στην αρχή της πανδημίας της COVID-19.\nΟ πόλεμος έδωσε επίσης ώθηση σε μια από τις πιο διάσημες σχεδιάστριες μόδας του κόσμου: Η Γκαμπριέλ Σανέλ όπως λεγόταν η Κοκό πριν αλλάξει το όνομά της, ήταν σχεδιάστρια καπέλων που ξεχώρισε κατά τη διάρκεια του Α ‘Παγκοσμίου Πολέμου επειδή χρησιμοποίησε έξυπνα το φανελένιο ύφασμα για να κάνει καθημερινά ρούχα. Η Βογκτ λέει ότι η φανέλα υπήρχε από τον Μεσαίωνα, αλλά την χρησιμοποιούσαν για κατασκευή εσωρούχων και αθλητικών ενδυμάτων.\nΦόρεμα από χρυσαφί βελούδο μουαρέ με μεταλλική κλωστή του παρισινού οίκου Liberty, 1920 (Courtesy of Missouri Historic Costume and Textile Collection, University of Missouri)\nΚατά τη διάρκεια του πολέμου, το μαλλί και το μετάξι χρησιμοποιήθηκαν για στολές στρατιωτών, αλλά η μεταξωτή φανέλα ήταν ευρέως διαθέσιμη, έτσι η Σανέλ τη χρησιμοποίησε για να δημιουργήσει πρακτικά καθημερινά ρούχα που έμειναν στην ιστορία της μόδας: απλές φούστες και φανελένια παλτά με μεγάλες τσέπες και ζώνες.\nΟι αλλαγές στη μόδα κατά τη διάρκεια του Α’ Παγκοσμίου Πολέμου έχουν κάποιες ομοιότητες με αυτό που συμβαίνει τώρα. Η βιομηχανία της μόδας έχει και πάλι καταρρεύσει εξαιτίας της πανδημίας, η οποία οδήγησε στο κλείσιμο των αλυσίδων ανεφοδιασμού και ορισμένες επιχειρήσεις σε πτώχευση. Αλλά ένα μάθημα από το παρελθόν είναι ότι οι καινοτόμοι σχεδιαστές που προσαρμόζονται στη εποχή τους έχουν την ευκαιρία να διακριθούν.\nΜαύρο βραδινό φόρεμα από μεταξωτό σατέν και τούλι του οίκου Medeleine (The Preservation Society of Newport County, Rhode Island) και λευκή μεταξωτή μπλούζα της Γκαμπριέλ Σανέλ, 1915 (Patrimoine Chanel)\nΗ πανδημία, εξάλλου, όπως και ο πόλεμος, άλλαξε τον τρόπο ζωής μας. Πολλοί εργάζονται από το σπίτι, πράγμα που έχει επηρεάσει επίσης τα ρούχα που φοράμε. Υπάρχουν εξάλλου ενδείξεις ότι η εξ αποστάσεως εργασία θα συνεχιστεί και μετά την πανδημία. Μήπως λοιπόν, οι φόρμες, οι πιτζάμες και τα νυχτικά ήρθαν για να μείνουν; Εάν η ιστορία είναι οδηγός, τότε η απάντηση φαίνεται πως είναι «ναι».\nΗ νέα συλλογή κοσμημάτων της Chanel δοξάζει τη Βενετία της Coco\nΤο όνειρο του Dior είναι ωραίο σαν αναγεννησιακός πίνακας\nΜανικιούρ: Ζωντανή τέχνη από τη Νεφερτίτη ως τα νυχάδικα της πανδημίας


Γέλια προκαλεί η είδηση πως το Σεπτέμβριο θα βγει στον αέρα ο διαγωνισμός για τον κάθετο άξονα (;) 8,5 χιλ. περίπου, Ξάνθης – Βουλγαρίας. | ThrakiToday.com - Ηλεκτρονική Εφημερίδα της Ξάνθης - Θράκης\nThrakiToday.com - Ηλεκτρονική Εφημερίδα της Ξάνθης - Θράκης News Γέλια προκαλεί η είδηση πως το Σεπτέμβριο θα βγει στον αέρα ο διαγωνισμός για τον κάθετο άξονα (;) 8,5 χιλ. περίπου, Ξάνθης – Βουλγαρίας.\nΓέλια προκαλεί η είδηση πως το Σεπτέμβριο θα βγει στον αέρα ο διαγωνισμός για τον κάθετο άξονα (;) 8,5 χιλ. περίπου, Ξάνθης – Βουλγαρίας.


Eρωτήσεις για τη μελέτη θέρμανσης από πολιτικό μηχανικό - Page 3 - Ενεργειακά - Michanikos.gr\nΝα γίνει η μελέτη θέρμανσης με ότι σύστημα κατασκευαστεί. Αυτό θα περιμένει να δει κι ο ενεργειακός επιθεωρητής. Και δική μου γνώμη είναι ότι αν βάλει σπλιτ γρήγορα θα ψάχνει για εναλλακτικό τρόπο θέρμανσης. Για ρίξτε μια ματιά και στην πιθανότητα χρήσης κανονικού καλοριφέρ νερού (ή ενδοδαπέδιας) με αντλία θερμότητας αντί για λέβητα πετρελαίου. Γλυτώνεις και το χώρο για το λέβητα, αλλά έχει κόστος.\nΠως προκύπτει το 2? Τι θα γίνει αν δεν είναι εγκατεστημένα τα κλιματιστικά? Η επιθεώρηση είναι "ενεργειακή", δεν γίνεται έλεγχος εφαρμογής των μελετών της άδειας (εκτός τη θερμομόνωση, σε κάποιο βαθμό).\nΣτην ενεργειακη επιθεωρηση γινεται ελεγχος του μηχανολογικου μερους της ενεργειακης μελετης. εαν εχουμε κεντρικη θερμανση , οι σωληνες θα πρεπει να ειναι μονωμενοι. Οι εξωτερικες κεντρικες σωληνες φαινονται, ενω οι ενδοδαπεδιες συνοδευονται με τιμολογιο. ομοιως και της υδρευσης\nοταν δεν εχεις λεβητοστασιο και γινονται με κλιματισμο, θα πρεπει να εχεις εγκαταστησει τα Α/C γιατι ειναι το μοναδικο συστημα θερμανσης και το κτισμα πρεπει να παραδοθει με συστημα θερμανσης.\nΕαν εχεις προδιαγραψει a/c με cop 3 , ισως και να μην χρειαζεται γιατι ειναι το χαμηλοτερο της αγορας. εαν ομως εχεις cop 4 δεν θα πρεπει να υπαρχουν εγκατεστημενα?\nΈχει μεγάλη σημασία η τοποθεσία του ακινήτου καθώς και η δυνατότητα σύνδεσης με δίκτυο φυσικού αερίου.\nΣε θερμές περιοχές ή σε εξοχικά που θα κατοικούνται μόνο το καλοκαίρι τα τυπικά split-units καλύπτουν τις (μικρές) ανάγκες θέρμανσης.\nΣε περιοχές με χαμηλές θερμοκρασίες τα τυπικά κλιματιστικά δεν μπορούν να αντεπεξέλθουν. Ιδιαίτερα σε θερμοκρασίες κάτω από 0°C η συσσώρευση πάγου στον εναλλάκτη μειώνει κατακόρυφα την απόδοσή τους. Συνεπώς πρέπει να πας σε άλλες λύσεις.\nΤο λεβητοστάσιο πρέπει να το λάβεις υπ'όψιν σου από την αρχή στον σχεδιασμό, μετά είναι δύσκολο να προστεθεί καθώς απαιτούνται πολλά μερεμέτια για τους σωλήνες και βαψίματα.


Γιατί σας συμφέρει η μόνιμη συνεργασία με ένα δικηγορικό γραφείο; - kstlaw\nΓιατί σας συμφέρει η μόνιμη συνεργασία με ένα δικηγορικό γραφείο;\nΜια ανάλυση κόστους – οφέλους\nΗ ανάλυση κόστους – οφέλους είναι το βασικό κριτήριο για έναν επιχειρηματία, όταν καλείται να πάρει μια οποιαδήποτε απόφαση συνεργασίας. Το ίδιο φυσικά ισχύει και για τη συνεργασία με ένα δικηγορικό γραφείο και τη σταθερή, διαρκή και μόνιμη νομική υποστήριξη.\nΦυσικά όλες οι εταιρείες δεν είναι ίδιες, ούτε έχουν όλες οι επιχειρήσεις πανομοιότυπες ανάγκες. Ανεξάρτητα όμως από τις επιμέρους παραμέτρους κάθε εταιρείας, υπάρχει μια κοινή αφετηρία. Αυτή είναι ο σκεπτικισμός μπροστά στην απόφαση για το αν θα επιφορτιστούν με ένα επιπλέον μηνιαίο έξοδο.\nΚαι η πραγματικότητα είναι ότι το όφελος από μια τέτοια συνεργασία είναι πολλές φορές δυσδιάκριτο. Ωστόσο, στην ανάλυση αυτής της σχέσης κόστους – οφέλους, συχνά υποτιμάται η πλευρά των ωφελειών που μια εταιρεία ή μια επιχείρηση μπορεί να έχει στην καθημερινή της δραστηριότητα, από την συνεργασία με έναν εξειδικευμένο εταιρικό δικηγόρο.\nΜε τον όρο “ωφέλειες” εννοούμε την βελτιστοποίηση των καθημερινών διαδικασιών μια εταιρείας ή επιχείρησης.\nΑς δούμε όμως δυο πραγματικά παραδείγματα:\nΠραγματικό Παράδειγμα Α:\nΕταιρεία επιθυμούσε να απολύσει εργαζόμενο με προειδοποίηση, καταβάλλοντας το ήμισυ της νόμιμης αποζημίωσης. Επειδή η τελευταία ημέρα της νόμιμης προειδοποίησης τύχαινε εξαιρετέα (Σαββάτο), το λογιστήριο/HR θεώρησε ότι η καταγγελία έπρεπε να λάβει χώρα την προηγουμένη (Παρασκευή), αντί του νομικά ορθού επομένης (Δευτέρα).\nΤο αποτέλεσμα ήταν ο εργαζόμενος να κινηθεί δικαστικά ζητώντας την ακύρωση της απόλυσης και να δικαιωθεί μετά από 19 μήνες. Κατόπιν η εταιρεία να υποχρεωθεί να τον επαναπροσλάβει, να του καταβάλει μισθούς 19 μηνών (πλέον δώρων, επιδομάτων κλπ) και φυσικά να τον απολύσει ξανά καταβάλλοντας του ολόκληρη την αποζημίωση.\nΠραγματικό Παράδειγμα Β:\nΗ εφορία βεβαίωσε σε νόμιμο εκπρόσωπο εταιρείας χρέη παλαιότερης εταιρείας στην οποία αυτός ήταν επίσης νόμιμος εκπρόσωπος. Το λογιστήριο της εταιρείας, στα πλαίσια της συνεργασίας μας, ζήτησε τη βοήθειά μας για τη “δοσοποίηση” της οφειλής.\nΜόλις είδαμε τη Βεβαίωση Οφειλών ζητήσαμε από το λογιστήριο να μην προχωρήσει σε καμία καταβολή. Ασκώντας μια απλή ενδικοφανή προσφυγή το χρέος διεγράφη διότι ήταν παραγεγραμμένο, σύμφωνα με μια πρόσφατη (τότε) απόφαση – σταθμό του ΣτΕ.\nΉδη τα έξοδα της πρώτης εταιρείας από μια αμέλεια ή άγνοια καθώς και το κέρδος της δεύτερης από μια “νομική ματιά”, δηλαδή από τη “βελτιστοποίηση των διαδικασιών” της, ξεπέρασαν τις αμοιβές ενός δικηγορικού γραφείου για πάνω από 5 χρόνια.\nΈνα και μόνο συμβάν – αμοιβές μια 5ετίας!\nΗ έλλειψη κωδικοποίησης του εταιρικού και εμπορικού δικαίου, η πολυπλοκότητα του φορολογικού και εργατικού δικαίου και συνολικά το πολυδαίδαλο της ελληνικής νομοθεσίας, καθιστούν -δυστυχώς- τις παραπάνω περιπτώσεις κανόνα και όχι εξαιρέσεις.\nΑν συνυπολογίσει κανείς πόσες άλλες περιπτώσεις (πχ έλλειψης πολιτικής εξασφάλισης απαιτήσεων και άρα σώρευση επισφαλών πιστώσεων, λανθασμένων κατακυρώσεων Διαγωνισμών, καταχρηστικών ρητρών συμβάσεων κλπ) αντιμετωπίζουν καθημερινά εταιρείες και επιχειρήσεις με αποτέλεσμα να χάνουν έσοδα που δικαιούνται, η προφανής απάντηση στον παραπάνω προβληματισμό είναι ότι το όφελος ξεπερνά το κόστος και μάλιστα κατά πολύ.\nΑν προσθέσει κάποιος και τις χρηματοδοτικές ευκαιρίες που μια μόνιμη συνεργασία με έναν ειδικό νομικό σύμβουλο επενδύσεων μπορεί να προσφέρει, τότε το κέρδος πολλαπλασιάζεται.\nΗ εμπειρία έχει αποδείξει ότι η σταθερή, μόνιμη και ολοκληρωμένη συνεργασία μιας εταιρείας με νομικούς παραστάτες ειδικευμένους στο εταιρικό και εμπορικό δίκαιο και εξοικειωμένους με το επιχειρείν, στο τέλος της ημέρας φέρνει πάντοτε θετικό ισοζύγιο.\nΤο Δικηγορικό μας Γραφείο, για περισσότερα από 15 χρόνια εξειδικεύεται στο Εταιρικό και Εμπορικό Δίκαιο. Επικοινωνήστε μαζί μας για να σχεδιάσουμε ένα εξατομικευμένο πλάνο για τη νομική σας υποστήριξη, με την καλύτερη σχέση κόστους – οφέλους.


Τσέλσι: Ο Thomas Tuchel την έκανε νικήτρια\nΟ Thomas Tuchel μεταμόρφωσε την Τσέλσι\nΟι Μπλε του Λονδίνου θα διεκδικήσουν το Champions League και ο Γερμανός προπονητής είναι μία από τις βασικότερες αιτίες.\nΌταν ο Thomas Tuchel περνούσε για πρώτη φορά την πόρτα του Cobham Training Centre, στις 26 του περασμένου Ιανουαρίου, ήταν πεπεισμένος πως θα μπορούσε να πετύχει στην Τσέλσι. Η αυτοπεποίθηση του Γερμανού προπονητή ερχόταν σε αντιπαράθεση με την μέχρι τότε εικόνα των Μπλε: Η ομάδα βρισκόταν στη 10η θέση της Premier League, οι νέες μεταγραφές δεν είχαν αποδώσει και η άμυνα είχε τα χάλια της. Σχεδόν 3,5 μήνες μετά, η Τσέλσι θα διεκδικήσει το Champions League στον τελικό της Κωνσταντινούπολης, απέναντι στη Μάντσεστερ Σίτι του Pep Guardiola.\nΑυτοπεποίθηση και ικανότητα\nΟ διάδοχος του Frank Lampard στην τεχνική ηγεσία των Μπλε του Λονδίνου είναι ένας άντρας με πανίσχυρη αυτοπεποίθηση. Ήταν βέβαιος πως μπορεί να διαφοροποιήσει την εικόνα του club και μάλιστα άμεσα. Ευτυχώς για τον ίδιο, το πλεόνασμα της αυτοπεποίθησής του είναι αντίστοιχο με εκείνο του ταλέντου του και της διορατικότητάς του. Όλα τα παραπάνω είναι απαραίτητα για να μπορέσεις να πετάξεις εκτός διοργάνωσης τον διαχρονικό δυνάστη αυτού, την Ρεάλ Μαδρίτης. Και πολύ περισσότερο, για να διεκδικήσεις με αρκετές πιθανότητες το σπουδαιότερο διασυλλογικό τρόπαιο που υπάρχει.\nΠείνα και ενέργεια. Αυτές οι δύο λέξεις ήταν οι πρώτες που ο 47χρονος πρώην προπονητής της Παρί Σεν Ζερμέν 'έμαθε' στους παίκτες του. Γνώριζε πως η ποιότητα υπήρχε, ειδικά μετά τις προσθήκες του περασμένου καλοκαιριού, γι' αυτό και αποφάσισε πως η Τσέλσι θα πρέπει να έχει την μπάλα και να κάνει παιχνίδι, παρά να κυνηγά. Σε οποιοδήποτε ματς, υπό οποιεσδήποτε συνθήκες.\nΠαράλληλα, φρόντισε να κάνει πιο διασκεδαστικές τις προπονήσεις, ώστε να δημιουργήσει ένα καλύτερο κλίμα. Πάντα όμως ζητούσε τα πάντα να γίνονται με τη μεγαλύτερη δυνατή ενέργεια και οι ποδοσφαιριστές να μπαίνουν 'πεινασμένοι' για τη νίκη στο χορτάρι. Το πέτυχε. Αλλά δεν σταμάτησε εκεί. Το επόμενο στοίχημα ήταν να κάνει σωστό rotation. Σε αυτό το επίπεδο είναι δύσκολο να μείνουν άπαντες ικανοποιημένοι από τον χρόνο συμμετοχής τους ή τον ρόλο τους στην ομάδα. Ο Tuchel ήταν ξεκάθαρος: Θα παίζουν αυτοί που δείχνουν στην προπόνηση να το θέλουν περισσότερο. Αυτό ίσως και να δικαιολογεί επιλογές όπως αυτή του Timo Werner έναντι του Tammy Abraham ή του Mason Mount αντί του Callum Hudson-Odoi.\nΦρόντισε επίσης να αξιοποιήσει την τακτική διορατικότητά του, εκτιμώντας πως η ομάδα θα αποδώσει καλύτερα παίζοντας 3-4-3, στο οποίο προσάρμοσε δυναμικό pressing και κλείσιμο διαδρόμων για τον αντίπαλο, αξιοποιώντας στο απόλυτο τους N'Golo Kante και Jorginho.\nΣταδιακά, η Τσέλσι έχτισε μία από τις καλύτερες άμυνες της Ευρώπης - και από εκεί ξεκινούν όλα αν θέλεις να γίνεις διεκδικητής. Ο Thomas Tuchel θα βρεθεί σε δεύτερο συνεχόμενο τελικό Champions League και το όνομά του θα προστεθεί δίπλα σε εκείνα των Avram Grant και Roberto Di Matteo, των μοναδικών που οδήγησαν από τον πάγκο την ομάδα του Roman Abramovich σε έναν τέτοιο. Εντελώς συμπτωματικά και οι τρεις προαναφερθέντες είχαν αναλάβει την Τσέλσι μεσούσης της σεζόν.\nΕν αντιθέσει όμως με τους Grant και Di Matteo, ο Γερμανός δεν ήρθε για τον ρόλο του υπηρεσιακού. Είναι εδώ για μία μεγάλη θητεία. Αν αυτή ξεκινήσει με την κούπα του Champions League, ακόμη καλύτερα.\nΠΟΔΟΣΦΑΙΡΟ CHAMPIONS LEAGUE ΤΣΕΛΣΙ


Τα 10 καλύτερα ξενοδοχεία κοντά σε: Wildlife Habitat Port Douglas\nΤα καλύτερα ξενοδοχεία κοντά σε: Wildlife Habitat Port Douglas, Πορτ Ντάγκλας\nWildlife Habitat Port Douglas: Διαβάστε κριτικές\n133 από 452 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Wildlife Habitat Port Douglas\n3,3 χλμ. από Wildlife Habitat Port Douglas\n1,2 χλμ. από Wildlife Habitat Port Douglas\n0,8 χλμ. από Wildlife Habitat Port Douglas\n1,3 χλμ. από Wildlife Habitat Port Douglas\n0,9 χλμ. από Wildlife Habitat Port Douglas\n3,4 χλμ. από Wildlife Habitat Port Douglas\n1,6 χλμ. από Wildlife Habitat Port Douglas\n1,9 χλμ. από Wildlife Habitat Port Douglas\n2,8 χλμ. από Wildlife Habitat Port Douglas\n4,7 χλμ. από Wildlife Habitat Port Douglas\n4,6 χλμ. από Wildlife Habitat Port Douglas\n3,9 χλμ. από Wildlife Habitat Port Douglas\n4,2 χλμ. από Wildlife Habitat Port Douglas\n4,3 χλμ. από Wildlife Habitat Port Douglas\n4,4 χλμ. από Wildlife Habitat Port Douglas\n4,5 χλμ. από Wildlife Habitat Port Douglas\n5,0 χλμ. από Wildlife Habitat Port Douglas\n5,2 χλμ. από Wildlife Habitat Port Douglas\n8,9 χλμ. από Wildlife Habitat Port Douglas\n12,0 χλμ. από Wildlife Habitat Port Douglas\n13,9 χλμ. από Wildlife Habitat Port Douglas\n32,4 χλμ. από Wildlife Habitat Port Douglas\n32,7 χλμ. από Wildlife Habitat Port Douglas


25 Μαρτίου 2020 | 07:20\nΣκεφτόμουν πολύ καιρό να σας δώσω μια συνταγή για ένα αρωματικό χώρου, το οποίο να κρατά τα μικρόβια μακριά. Είναι όμως δύσκολοι καιροί, οπότε πρέπει να σας ξεκαθαρίσω τα εξής: δεν υπάρχουν μελέτες ότι τα αιθέρια έλαια, ακόμη και αυτά με γνωστή δράση κατά των ιών όπως αυτού της γρίπης, μπορούν να σκοτώσουν τον κορωναϊό.\nΤο σπρέι που σας ετοίμασα για σήμερα μπορεί να χρησιμοποιηθεί συμπληρωματικά για να καθαρίσει την ατμόσφαιρα του σπιτιού αρωματίζοντάς την ευχάριστα. Η απολυμαντική του δράση δεν έχει μελετηθεί . Προσωπικά, το βάζω στα ρούχα μου, στο δέρμα και στα μαλλιά μου αν χρειαστεί να βγω έξω και όταν επιστρέφω στο σπίτι, μετά το πλύσιμο πάλι ψεκάζομαι!\n73% βότκα κατά προτίμηση άνω των 70 βαθμών\n20% ανθόνερο ρίγανη\n0,5% Αιθέριο έλαιο πορτοκάλι\n0,5% αιθέριο έλαιο ρίγανης\n1% αιθέριο έλαιο λεβάντας\n0,5% ευκάλυπτος κιτρώδης\n0,5% αιθέριο έλαιο δάφνης\nΑνακινούμε όλα τα υλικά σε μπουκάλι σπρέι και ψεκάζουμε. Η γλυκερίνη μπορεί να αντικατασταθεί με ανθόνερο ή νερό απεσταγμένο, αν δεν χρησιμοποιηθεί στο δέρμα. Ψεκάζουμε ελαφρά δυο φορές τη μέρα όλο το σπίτι και τα ρούχα αφού έχουμε δοκιμάσει σε μια άκρη μην χαλάσει το ύφασμα.\nΤρυπάει το καπάκι από ένα γυάλινο βαζάκι και φτιάχνει κάτι απίστευτα χρηστικό\nΦτιάξτε φυσικό αρωματικό για το σπίτι με πορτοκάλι και γαρύφαλλο


Εκδήλωση παρουσίαση του νέου μυθιστορήματος της Ελευθερίας Χατζοπούλου, στον Αυλώνα\n• Το νέο μυθιστόρημα της συγγραφέα Ελευθερίας Χατζοπούλου, με τίτλο ''Ανομολόγητες αλήθειες'', εκδόσεις Ψυχογιός, Νοέμβρης 2018, θα παρουσιαστεί την 1 Μάρτη, στις 6μμ, στην αίθουσα της βιβλιοθήκης ''Δημήτρης - Τάκης Λιάκουρης'', στην πλατεία Ζυγομαλά του Αυλώνα.\n• Για το βιβλίο μιλούν οι, Αμαλία Νάνου, φιλόλογος, υπεύθυνη της Λέσχης Ανάγνωσης, και Μαίρη Σαμπάνη, φυσικός, υπεύθυνη της βιβλιοθήκης Αυλώνα.\nΣτη διάρκεια της εκδήλωσης η συγγραφέας θα συνομιλήσει με το κοινό, και θα υπογράψει αντίτυπα του βιβλίου της.\n• Το στόρυ\nΈνα ταξίδι ειλικρίνειας που βγάζει στην επιφάνεια πικρίες, ενοχές και ανομολόγητες αλήθειες. Όλα συντρίβονται μέσα από το φως της αποδοχής και της συγχώρησης.\nΔύο γυναίκες φίλες, ξεδιπλώνουν τις μνήμες τους. Εξομολογήσεις, εμπειρίες, λάθη και ανομολόγητες αλήθειες ξυπνούν βιώματα, μέσα από την ψυχή τους. Η παιδική ηλικία, οι εφηβικές πληγές, οι τραγικές απώλειες της ενήλικης ζωής ξαφνιάζουν και προβληματίζουν. Οι ομοιότητες πολλές.\nΠοιο είναι, άραγε, αυτό που κάνει τη μεγαλύτερη γυναίκα δυνατή και ορθολογίστρια; Η θέληση να παλέψει για να ξεφύγει από τη μοίρα της ή οι συγκυρίες; Είναι η ανάγκη για επιβίωση που σφυρηλατεί τη δύναμη στο χαρακτήρα της ή η άρνηση να υποταχθεί στην αναξιοπρέπεια;\nΜε αγάπη και σύνεση η Ελισάβετ βοηθά τη νεότερη Μαρίνα να δεχθεί το παρελθόν της, να το αφήσει πίσω, να μην της δηλητηριάζει το παρόν και το μέλλον. Μέσα από αυτή τη διαδικασία μαθαίνει και η ίδια. Αλλάζει την οπτική της, κάνει τα βήματα που την οδηγούν στην ολοκλήρωση. Μπορούν η φιλία και η αγάπη να γκρεμίσουν τείχη και αδιέξοδα, να οδηγήσουν από το σκοτάδι στο φως, από τον εφιάλτη στο όνειρο;\n• Η Ελευθερία Χατζοπούλου, είναι ομ. καθηγήτρια μικροβιολογίας και λοιμωδών νοσημάτων, στην κτηνιατρική σχολή του Αριστοτέλειου πανεπιστημίου Θεσσαλονίκης.\nΜεγάλες της αγάπες είναι το διάβασμα και το γράψιμο, ενώ μέρος του χρόνου της αφιερώνει στην κηπουρική, σε πεζοπορίες με συντροφιά το σκύλο της στα πανέμορφα δάση της ορεινής Χαλκιδικής, καθώς και στη συλλογή άγριων μανιταριών.


ΣΚΕΦΤΟΜΑΣΤΕ ΕΛΛΗΝΙΚΑ: Επιλεκτική ευαισθησία. Φιλιππάκης - Ψαριανός 1-1;;\nΕπιλεκτική ευαισθησία. Φιλιππάκης - Ψαριανός 1-1;;\nΕίναι γεγονός πως η χαοτική κατάσταση, που επικρατεί στο Διαδίκτυο, οδηγεί πολλές φορές τα πράγματα εκτός ελέγχου. Το να ζητήσει, κανείς, ψυχραιμία, στους καιρούς που ζούμε, μοιάζει σχεδόν με ουτοπία, όταν, μάλιστα, ιδιαίτερα στα λεγόμενα «κοινωνικά δίκτυα», τα όρια δημόσιου και ιδιωτικού συγχέονται επικίνδυνα....\nΔε μπορούμε, όμως, να παραβλέψουμε την κραυγαλέα πολιτική σκοπιμότητα, που αγγίζει τα όρια της υποκρισίας, που κρύβει η επιλεκτική ευαισθησία, ορισμένων «φιλοευρωπαίων», που ξεσπαθώνουν για αναρτήσεις σαν αυτή του Γιώργου Φιλιππάκη, σχετικά με την τρομοκρατική ενέργεια σε βάρος του πρώην πρωθυπουργού, αλλά τηρούν αιδήμονα σιγή, για εκείνη του Γρηγόρη Ψαριανού, που θεωρούσε «ηθικούς αυτουργούς», τον πρωθυπουργό και υπουργούς. Όχι πως δεν βλέπουμε τις ευθύνες του Φιλιππάκη αλλά κάποιοι «βρήκανε Παπά να θάψουνε τα πάντα».


Όσο και αν σε κάποιους δεν αρέσει, το φιλοδώρημα είναι μια πρακτική που δεν πεθαίνει. Ωστόσο, όποιος έχει εργαστεί στην εστίαση, θα σου πει ότι η ποιότητα της εξυπηρέτησης συχνά δεν σχετίζεται με το πόσο φιλοδώρημα θα αφήσει ο πελάτης.\nΟπότε με τι σχετίζεται; Με πολλά πράγματα, όπως αναφέρει το The Bold Italic, που κατέγραψε τις 10 κατηγορίες ανθρώπων ανάλογα με το φιλοδώρημα που δίνουν (ναι, είναι τόσες!).\nΑπό το χρώμα των μαλλιών του σερβιτόρου, την εθνικότητά του, τη φυλή του, το μέγεθος του στήθους, ακόμη και αν φοράει λουλούδι στα μαλλιά (σοβαρά). Και φυσικά από τον άνθρωπο που δίνει το μπουρμπουάρ. Όπως παρατηρείται, υπάρχει ένα μοτίβο συμπεριφοράς όταν φτάνει ο λογαριασμός, ανάλογα με ποια κατηγορία ανήκει κάποιος.\n1. Αυτός που κάνει στρογγυλοποίηση\nΑυτοί οι τύποι πελατών, θα δώσουν φιλοδώρημα ανάλογα με το ποσό που απαιτείται για να στρογγυλοποιηθεί ο λογαριασμός. Αν ο λογαριασμός είναι 29,89 ευρώ, θα αφήσουν αυτά τα έξτρα 11 λεπτά στο σερβιτόρο «για τον κόπο του» για να φτάσουν στα 30 ευρώ. Υπάρχει περίπτωση να αφήσουν 5,11 για να φτάσει στα 35; Συνήθως, όταν υπάρχει αυτός ιδεοψυχαναγκαστική διαταραχή (γιατί περί αυτού πρόκειται) θέλουν απλώς ένα στρογγυλό, συμμαζεμένο αριθμό, χωρίς να τους νοιάζει αν θα αφήσουν μόνο 11 λεπτά. Αν είστε σερβιτόρος, να εύχεστε ο λογαριασμός να σας ευνοήσει.\n2. Οι σύμβουλοι καριέρας/Το προφορικό φιλοδώρημα\nΑυτές οι δύο κατηγορίες είναι μαζί γιατί και οι δύο βρίσκουν μια πολύ καλή δικαιολογία (για τον εαυτό τους) για να μην αφήσουν μεγάλο φιλοδώρημα, ακόμη και αν έχουν εκθειάσει το σέρβις.\nΟι σύμβουλοι καριέρας είναι αυτοί που θα χαμογελάσουν και θα αρχίσουν τις ερωτήσεις τύπου «Από πού είσαι;», «Σου αρέσει η δουλειά εδώ;», «Τι θέλεις να γίνεις όταν μεγαλώσεις;», «Έχεις σκεφτεί να επιστρέψεις για σπουδές». Θεωρούν τον πολύτιμο χρόνο που αφιερώνουν να πιάσουν κουβέντα και να δώσουν συμβουλές καριέρας, ένα γενναίο φιλοδώρημα από μόνο του. Οπότε μην περιμένετε πολλά.\nΤο ίδιο και με το προφορικό φιλοδώρημα. Νομίζουν ότι τα κοπλιμέντα θα αναπληρώσουν το κενό που αφήνει ένα μικρό φιλοδώρημα. «Κάνεις φοβερή δουλειά» και άλλα τέτοια. Αλλά όπως καταλαβαίνεται, το ταμείο στο τέλος θα είναι μείον.\n3. Οι εραστές του ρολογιού τους/Η αντίστροφη μέτρηση\nΗ πρώτη κατηγορία θέλει συνέχεια να θυμίζει στον σερβιτόρο ότι περιμένουν. Βιάζονται πολύ και γενικά απολαμβάνουν να μειώνουν το μπουρμπουάρ ανάλογα με το πόσο τους έκανε ο σερβιτόρος να περιμένει. «Είκοσι λεπτά για να μας φέρετε ένα χάμπουργκερ; Αυτό θα αφαιρεθεί από το μπουρμπουάρ». Και συνήθως αυτοί οι ίδιοι άνθρωποι δεν θα έχουν κανένα πρόβλημα να κάτσουν άλλη μισή ώρα αφού έρθει ο λογαριασμός.\nΚοντά στους εραστές του ρολογιού είναι και οι εραστές της αντίστροφης μέτρησης. Αυτοί είναι απόλυτα πρόθυμοι να αφήσουν το 20% αν ο σερβιτόρος είναι άψογος, αλλά σε κάθε ευκαιρία θα τονίζουν ότι κακό έχει συμβεί στην εξυπηρέτηση, με σκοπό να αφήσουν λιγότερα. Είναι σαν ένα διεστραμμένο τηλεπαιχνίδι. Συνήθως βρίσκουν τόσα κακά ώστε να πέσει βολικά το φιλοδώρημα στο 10%.\n10 κατηγορίες ανθρώπων ανάλογα με το φιλοδώρημα που\nDONSTOCK VIA GETTY IMAGES\n4. Οι Ευρωπαίοι\nΣτην Αμερική, ένα καλό τιπ είναι της τάξης του 20% του λογαριασμού, όταν το σέρβις είναι καλό. Στην Ευρώπη τα πράγματα δεν λειτουργούν έτσι. Και συνήθως οι Ευρωπαίοι, ακόμη και αν ζουν και εργάζονται στην Αμερική, δεν θα καταλάβουν ποτέ το 20%. Ένα 10% και αν, θα μείνει για το σέρβις.\n5. Το μποϊκοτάζ\nΑυτούς τους πελάτες θα τους δείτε μια φορά και τέλος. Σιγά μην ξαναπάνε σε αυτό το άθλιο μέρος που κάποιοι ονομάζουν εστιατόριο. Θα βρουν πάντα κάτι που έχει πάει εντελώς λάθος, θα το χτυπήσουν (είτε στέκει είτε δεν στέκει) και θα αφήσουν ένα 1% ή και 5% απλά για να πουν στον σερβιτόρο ότι δεν ξέχασαν το φιλοδώρημα, απλά είναι χάλια στη δουλειά του.\n6. Το φιλοδώρημα στο πακέτο\nΟι περισσότεροι πελάτες δεν αφήνουν φιλοδώρημα όταν παίρνουν φαγητό σε πακέτο, γιατί για κάποιο λόγο δεν θεωρούν ότι οι υπάλληλοι τους παρείχαν κάποια υπηρεσία από τη στιγμή που δεν έκατσαν στο τραπέζι. Ωστόσο το σέρβις θα είναι εκείνο που θα ετοιμάσει το πακέτο, θα βάλει τις χαρτοπετσέτες και ότι άλλο χρειαστεί, ή θα κάτσει μια ώρα στο ταμείο απαντώντας τις 50 ερωτήσεις του πελάτη για το μενού. Από αυτή την κατηγορία μην περιμένετε κάτι ιδιαίτερο (αν αφήσουν τελικά μπουρμπουάρ). Τα ρέστα και πολύ είναι.\n7. Αυτοί που θέλουν την προσοχή πάνω τους\nΣυνήθως τα τραπέζια που απαιτούν την περισσότερη προσοχή είναι και αυτά που θα δώσουν τα λιγότερα. Θα φωνάξουν τον σερβιτόρο 800 φορές, θα κάνουν την ίδια ερώτηση ξανά και ξανά για να βεβαιωθούν ότι θα παραγγείλουν «το σωστό». Επίσης αυτοί είναι που έχουν τις περισσότερες απαγορεύσει στη διατροφή τους -ή είναι υπερβολικά επιλεκτικοί. Θα ζητήσουν και κάτι διαφορετικό κάθε φορά που είναι στο τραπέζι ο σερβιτόρος: «Μπορώ να έχω ένα πιρούνι;», έρχεται το πιρούνι και τότε θέλουν ένα ακόμη ποτήρι κρασί. Μόλις έρχεται το κρασί, θέλουν χαρτοπετσέτες.\n8. Ο «καρτοκράτορας»\nΕίναι η παρέα που όλοι θα δώσουν μετρητά και θα υπάρχει ένας που θα τα πάρει και θα πληρώσει με κάρτα. Θα κρατάει τα πολύτιμα χαρτονομίσματα στα χέρια του σαν να κέρδισε μόλις μια παρτίδα πόκερ, θα δώσει την κάρτα και το πιθανότερο είναι να κρατήσει αυτός ένα ποσοστό από το συμφωνημένο στην παρέα τιπ και να μείνει στον σερβιτόρο ένα κουτσουρεμένο φιλοδώρημα.\n9. Οι σκυλογονείς\nΠρόκειται για αυτή την κατηγορία που τρελαίνονται όταν δεν έχει προνοήσει το εστιατόριο να έχει μια καρέκλα δίπλα τους και το αγαπημένο τους σκυλάκι. Ναι, είναι σαν παιδιά, αλλά αν δεν το γεννήσατε πραγματικά αυτό το σκυλί, θα πρέπει να παραμείνει στο πάτωμα. Φυσικά μην περιμένετε τιπ για την προσβολή που δέχθηκε το παιδί τους.\n10. Οι πρώην σερβιτόροι\nΑυτοί είναι συνήθως οι καλύτεροι πελάτες. Έχουν βρεθεί και οι ίδιοι σε αυτή τη θέση και ξέρουν ότι πιθανότατα ο σερβιτόρος κάνει το καλύτερο που μπορεί. Ακόμη και αν γίνουν λάθη, πιθανότατα να σκεφτεί ότι είναι απλά μια κακή μέρα, οπότε θα δείξει κατανόηση. Να περιμένετε ένα γενναίο 20% με 25%, ειδικά από τους ανθρώπους που έφυγαν από αυτή τη δουλειά και κατάφεραν να βρουν μια δουλειά με καλό μισθό.\nΠηγή: The Bold Italic\nTags: Φιλοδορημα Κατηγορίες Ανθρώπων\n07 Απριλίου 2020 10:54